Perniagaan sukar bertahan disebabkan penutupan jalan akibat pembinaan SUKE

Beberapa perniagaan di Damai 23, sebuah kawasan di Alam Damai, Cheras, mungkin terpaksa menutup perniagaan selepas jumlah pelanggan semakin berkurangan berikutan beberapa penutupan jalan oleh pemaju projek Lebuh Raya Bertingkat Sungai Besi-Ulu Kelang (SUKE).Bulan lalu, Jalan Alam Damai dan Jalan 1/44A berhampiran Taman Len Seng ditutup berikutan kemalangan maut berhampiran Alam Damai yang meragut nyawa tiga pekerja binaan dari China.Hari ini, jalan-jalan tersebut masih ditutup dan perniagaan mula dilihat terjejas dengan keputusan penutupan jalan-jalan itu.Walaupun terdapat jalan alternatif untuk masuk ke kawasan tersebut, jumlah pelanggan dilihat tetap tidak memberansangkan seperti sebelum ini.Beberapa perniagaan turut dilihat ditutup kerana tidak dapat bertahan dengan keadaan itu.Wakil peniaga-peniaga di Damai 23, Kenny Lin berkata peniaga di kawasan itu terjejas teruk disebabkan penutupan jalan-jalan utama sementara laluan alternatif untuk berkunjung ke kawasan itu adalah lebih jauh.“Orang-orang dari Taman Len Seng, yang asalnya hanya berjarak 500m, harus melalui Persiaran Alam Damai, sekitar 4km jauhnya, sebelum mereka dapat sampai ke tempat perniagaan kami.“Disebabkan itu, mereka lebih suka berbelanja di tempat lain,” katanya dan menambah aplikasi navigasi seperti Waze turut sukar menetapkan kedudukan Damai 23 pada ketika ini.Kedai gunting rambut kosong tanpa pelanggan di Damai 23, Cheras.Tempat letak kenderaan juga turut menjadi masalah tambahan kepada peniaga sehingga terpaksa membuat papan tanda untuk memastikan pelanggan tidak sesat untuk berkunjung ke premis mereka.Semasa lawatan MalaysiaNow ke Damai 23, beberapa pekerja kedai gunting rambut dilihat sedang mengemas barang.Tukang gunting rambut, Waqas berkata tidak lagi mampu membayar sewa RM1,700 sebulan.“Sebelum ini, pelanggan kami kena beratur tunggu giliran mereka di luar.“Sekarang, kami hanya boleh dapat dua hingga tiga pelanggan setiap hari,” katanya kepada MalaysiaNow.Keluhan serupa juga disuarakan pemilik perniagaan lain di kawasan itu.Dr Prashan-Gunaseharan, yang mengusahakan klinik di sana sejak enam tahun lalu berkata tidak pernah menghadapi masalah seperti itu sebelum pembinaan lebuh raya tersebut dilaksanakan.Sebelum ini, dia merawat sekurang-kurangnya 40 pesakit setiap hari.Tetapi pada hari ini, dia bersyukur jika premisnya dikunjungi lima hingga 10 orang pesakit.Bagaimanapun katanya, untuk berpindah ke lokasi lain akan turut menimbulkan pelbagai masalah kerana harus memperbaharui lesennya semula yang mengambil masa sebulan atau dua bulan.Dia memberitahu MalaysiaNow kedai serbaneka di sebelah kliniknya juga terpaksa ditutup kerana tidak ada lagi pelanggan datang.Philip Siow, yang mengusahakan sebuah farmasi berkata perniagaannya mengalami penurunan jualan sebanyak 70% akibat penutupan jalan.“Penutupan itu bermaksud tidak ada pelanggan baru yang masuk. Bahkan pemandu Grab sukar nak datang ke sini. Oleh itu, kami terpaksa bergantung dengan pelanggan biasa,” tambahnya.Antara restoran yang terpaksa ditutup akibat penutupan jalan SUKE di Damai 23, Cheras.MalaysiaNow mendapati kadar sewa di kawasan Damai 23 adalah antara RM5,000 hingga RM7,000 sebulan.Ramai pemilik perniagaan menyuarakan kekecewaan mereka dengan kelewatan dalam kerja-kerja pembinaan berikutan penutupan jalan tersebut.“Kami tidak diberitahu tarikh bila mereka akan buka jalan semula, atau jangka masa projek itu selesai,” kata pemilik perniagaan lain.Tan Ooi Hock membuka cawangan kedua kedai alat ganti kenderaannya di Damai 23 dengan harapan dapat meningkatkan jualan.Malangnya, ketika hari cawangan kedainya dibuka, jalan untuk ke sana pula ditutup.“Saya pilih untuk buka cawangan kedua kerana banyak pelanggan saya dari daerah ini. Saya rasa lebih mudah untuk mereka ke sini daripada terpaksa ke Sungai Besi. Namun sejak dibuka, hampir tidak ada pelanggan datang,” katanya .Lin berkata pemilik perniagaan meminta pampasan dari SUKE untuk membayar sewa dan gaji mereka namun diberitahu pihak pemaju lebuh raya itu untuk berunding dengan peguam mereka.“Kami sedang pertimbangkan untuk naikkan jumlah tuntutan kerana kerugian kami terus meningkat,” tambahnya.


PKPD di penjara, kuarters Taman Ehsan di Tawau, dilanjutkan hingga 9 Okt

Perintah Kawalan Pergerakan Diperketatkan (PKPD) di Penjara Tawau dan Kuarters Penjara Taman Ehsan di Tawau, Sabah, dilanjutkan selama 14 hari bermula 26 Sept hingga 9 Okt ini.Menteri Kanan (Kluster Keselamatan) Ismail Sabri Yaakob berkata, kerajaan sebelum ini melaksanakan PKPD di kedua-dua lokasi berkenaan bermula 11 hingga 25 Sept lepas.“Dalam tempoh tersebut, kadar kes baharu positif Covid-19 di kawasan berkenaan ialah dua angka sehari dan pada 23 Sept, sebanyak 107 kes baharu dilaporkan.“Mengambil kira penilaian risiko terhadap penularan wabak ini, kerajaan bersetuju melanjutkan PKPD di kawasan tersebut selama 14 hari bermula semalam (26 Sept) hingga 9 Okt ini,” katanya menerusi kenyataan hari ini.Media sebelum ini melaporkan kerajaan melaksanakan PKPD di kedua-dua lokaliti tersebut, ekoran peningkatan kes baru positif Covid-19 yang melonjak ke angka tiga digit iaitu 100 kes dicatat dan sebanyak 62 kes daripadanya dalam tempoh 24 jam melibatkan kluster penjara di Tawau dan Lahad Datu.Bagaimanapun, Ismail Sabri dipetik sebagai berkata penduduk di Tawau tidak perlu khuatir kerana keadaan di luar Penjara Tawau akan seperti biasa.


1,772 petugas kesihatan dijangkiti Covid-19

Sebanyak 1,771 kes jangkitan Covid-19 dalam kalangan petugas kesihatan direkodkan sehingga hari ini dengan 1,359 kes atau 76.7% daripadanya berlaku semasa gelombang ketiga pandemik Covid-19.Jumlah itu termasuk 43 kes baharu yang dilaporkan hari ini.Ketua Pengarah Kesihatan Noor Hisham Abdullah berkata kumpulan petugas kesihatan yang melaporkan kes jangkitan tertinggi sejak bermulanya pandemik itu ialah jururawat dengan 690 kes, pegawai perubatan (211 kes), pembantu perawatan kesihatan (146 kes), pembantu pegawai perubatan (144 kes) dan pegawai perubatan siswazah sebanyak 84 kes.Berdasarkan siasatan, beliau berkata 587 kes petugas mendapat jangkitan dari komuniti, 565 kes berlaku di antara petugas-petugas kesihatan, 152 kes jangkitan berkaitan dengan pesakit-pesakit yang masih belum disahkan mendapat jangkitan, 58 kes tidak diketahui punca, dan 409 kes punca masih dalam siasatan.“Pada hari ini seramai 280 petugas sedang menerima rawatan di hospital dan berada dalam keadaan stabil dengan kadar sembuh sebanyak 84.2 peratus. Manakala seramai 1,697 petugas kesihatan di seluruh negara sedang menjalani Perintah Pemerhatian dan Pengawasan (Home Surveillance Order–HSO) sama ada di tempat kediaman atau di stesen kuarantin,” katanya menerusi kenyataan di sini hari ini.Berhubung jangkitan Covid-19 di Hospital Tengku Ampuan Rahimah, Klang, Selangor, Noor Hisham berkata hingga hari ini, terdapat 72 petugas hospital itu sedang menjalani perintah HSO namun kesemua berada dalam keadaan stabil.Beliau turut mengesahkan terdapat jangkitan Covid-19 dalam kalangan pesakit dan petugas kesihatan di Hospital Serdang yang setakat ini melibatkan 29 petugas perubatan serta 28 pesakit dan kesemua mereka telah dihantar ke Hospital Sungai Buloh untuk rawatan selanjutnya.


Parlimen Rusia dijangka luluskan usaha gantung perjanjian nuklear

Para pegawai Rusia pada Rabu menyalahkan Amerika Syarikat (AS) dan Barat atas keputusan presiden Vladimir Putin untuk menggantung penyertaan Moscow dalam perjanjian New START selepas Parlimen Rusia bersedia untuk meluluskan langkah penggantungan itu.
Pada Selasa, Putin mengumumkan penggantungan itu, ketika Presiden AS Joe Biden berikrar untuk terus memberikan seokongan padu terhadap Ukraine menjelang ulang tahun pertama pencerobohan Rusia.
Bekas presiden Dmitry Medvedev, yang kini timbalan pengerusi Majlis Keselamatan Rusia, berkata langkah itu adalah tindak balas yang "tertunda" kepada AS dan NATO.
"Keputusan ini dipaksakan kepada kami akibat perang yang diisytiharkan oleh AS dan negara NATO lain ke atas negara kami. Ia akan memberi tindak balas besar kepada dunia secara keseluruhannya dan di AS khususnya," kata Medvedev dalam catatan di Telegram.
Medvedev juga menyeru agar senjata nuklear Britain dan Perancis dimasukkan dalam perjanjian kawalan senjata pada masa depan, antara Rusia dan Barat.
Parlimen Rusia dijangka meluluskan langkah untuk menangguhkan perjanjian itu, mungkin seawal hari Rabu.
Ketua Duma Rusia, dewan rendah Parlimen, juga menyalahkan AS.
"Dengan berhenti mematuhi kewajipannya dan menolak cadangan negara kita mengenai isu keselamatan global, AS memusnahkan kestabilan antarabangsa," kata Vyacheslav Volodin dalam satu kenyataan.
Tindakan Rusia telah mencetuskan kebimbangan di Washington dan Eropah.
Timbalan Menteri Luar Rusia Sergei Ryabkov, yang menyelia diplomasi kawalan senjata Rusia dengan AS, berkata pada Rabu, kemungkinan penyambungan semula perjanjian itu bergantung kepada Washington, kerana beliau juga berkata Moscow sedang mengawasi kuasa nuklear NATO yang lain iaitu Britain dan Perancis.
"Kami jelas akan memberi perhatian khusus kepada garis dan keputusan yang diambil oleh London dan Paris, yang tidak boleh lagi dianggap di luar dialog Rusia-AS mengenai kawalan senjata nuklear," lapor agensi berita TASS memetik Ryabkov sebagai berkata.
Katanya pada masa ini tiada dialog langsung antara Moscow dan Washington mengenai isu nuklear dan tidak diketahui sama ada ia akan disambung semula.
Kementerian luar Rusia berkata pada petang Selasa ia akan terus mematuhi had bilangan kepala peledak yang boleh digunakan dan terbuka untuk membalikkan keputusannya.


Terjejas pandemik, penumpang rayu AirAsia bayar wang tiket dibatalkan

Dua tahun lalu, penumpang pesawat tambang murah AirAsia yang masih belum menerima bayaran balik tiket penerbangan yang dibatalkan susulan pandemik Covid-19 di mana sempadan antarabangsa ditutup bagi membendung penularan wabak itu.Berdepan masalah kewangan akibat kejatuhan ekonomi susulan pandemik di peringkat global, meraka merayu supaya wang mereka dibayar balik, menggesa pengurusan AirAsia memahami situasi penumpang yang amat memerlukan wang .Antara mereka itu adalah Low Pui San dari Kuala Lumpur yang telah membelanjakan lebih dari RM4,000 pada November 2019 untuk tiket penerbangan ke Korea Selatan bagi percutian keluarga.Bagaimanapun, penerbangan yang dijadualkan pada 1 November 2020 telah dibatalkan ekoran sekatan pergerakan dan penutupan sempadan.“Bagi saya, RM4,000 adalah satu jumlah yang besar,” katanya kepada MalaysiaNow.“Saya ingin dapatkan semula duit itu untuk disimpan sebagai wang kecemasan.”Sementara itu, Nicholas Chan, 32 yang membeli dua tiket penerbangan ke Tokyo berjumlah RM2,000, menasihatkan supaya pihak AirAsia segera selesaikan isu bayaran balik yang dihadapi penumpang sekiranya ingin memulihkan imej syarikat itu.Menurutnya, isu ini sudah meleret sehingga dua tahun.“Malah, saya juga sudah serik. Tak mungkin saya akan pilih penerbangan ini pada masa akan datang walaupun terdapat tawaran harga menarik,” katanya“Saya harap AirAsia X akan lebih bertanggungjawab.“Sekiranya mereka terus bayar balik wang penumpang, sudah tentu mereka tidak akan menerima gambaran imej negatif.”Bagi seorang peniaga, Muhammad Zulfadli Mohd Noor, 33, usaha untuk terus berhubung dengan AVA – chatbot AirAsia berasaskan kecerdasan buatan (AI) – hanya berakhir kecewa apabila masih tidak lagi menerima bayaran balik tiket penerbangannya ke Jeju, Korea Selatan, berjumlah RM3,036.“Sejak penerbangan saya bertarikh 29 Jun 2020 dibatalkan, saya sentiasa menghubungi AVA, tetapi saya dimaklumkan bahawa kes sudah ditutup,” katanya.Zulfadli juga telah membuat aduan kepada pihak Suruhanjaya Penerbangan Malaysia (Mavcom), namun diberitahu supaya dia menunggu keputusan Mahkamah Tinggi berhubung permohonan penstrukturan hutang syarikat.Sementara itu, Eunice Lee dari Melaka yang membeli tiket penerbangan ke Taipei, Taiwan meluahkan rasa tidak puas hati apabila maklum balas yang diterima daripada AirAsia menerusi emel menyatakan syarikat itu tidak boleh memberi bayaran balik, kredit akaun atau memindahkan penerbangan untuk penumpang selagi mahkamah tidak membuat keputusan.Menurut emel itu, ia merujuk kepada permohonan yang dihantar AirAsia X Berhad kepada mahkamah berkaitan penstrukturan, dan dalam proses ini, penumpang dianggap sebagai pemiutang.“Ini tidak masuk akal. Kami beli tiket dari airasia.com bukan bertujuan untuk menjadi pemiutang mereka,” tegasnya.“Kami hanya mahu gunakan perkhidmatan penerbangan itu sahaja.”“Pihak pengurusan mereka sangat tidak bertanggungjawab. Kami beli tiket, penerbangan dibatalkan, kemudian mereka kata ada penstrukturan dan enggan pulangkan duit hasil daripada titik peluh kami,” luah Lee.Dalam pada itu, Pui berkata walaupun AirAsia secara sah boleh menangguhkan wang bayaran balik penumpang menerusi kelulusan mahkamah, ia tetap disifatkan sebagai perbuatan yang tidak beretika.“Mengapa pula kami perlu bayar untuk perkhidmatan yang tidak dapat digunakan?,” soal Pui yang merupakan penumpang AirAsia sejak 10 tahun lalu.MalaysiaNow sudah menghubungi AirAsia untuk mendapatkan maklum balas.BoikotSementara itu, beberapa penumpang lain yang tidak berpuas hati dan tidak lagi lagi dapat menunggu bayaran balik tiket yang dibeli berkata mereka sedia untuk memboikot syarikat penerbangan tambang Murah itu.Tommy Nagao, seorang guru kelas tambahan bahasa Inggeris dari Jepun berkata, dia telah mencuba untuk mendapatkan semula bayaran balik tiket penerbangannya ke Bangkok berjumlah 76,880 yen (RM2,623) seajack dua tahun lalla.Kini, dia pasrah apabila pelbagai medium digunakan tidak mendatangkan hasil.Katanya, akibat daripada masalah ini, ramai merasakan seolah-olah tertipu dan membuatkan mereka serik untuk menggunakan perkhidmatan syarikat tersebut pada masa akan datang.“Saya tak boleh terima bahawa ada syarikat ambil duit pelanggan kemudian tidak mampu memberi penjelasan atau alasan yang munasabah,” katanya.“Saya faham bahawa ramai termasuk perniagaan terjejas akibat Covid-19, tetapi perbuatan ini tidak boleh diterima dan saya tak faham bagaimana mereka boleh terlepas dari dikenakan tindakan.”Menurut Nagao, dia turut menuntut bayaran balik tiket penerbangan dari syarikat Lion Air Thailand.“Saya hanya terima bayaran balik tiket penerbangan Lion Air. Saya masih menunggu AirAsia memulangkan duit saya,” katanya.Sementara itu, Karen Drummond, 49, dari Perth, Australia, memaklumkan bahawa dia menerima emel daripada AirAsia yang menyatakan proses bayaran balik akan selesai dalam tempoh 12 hingga 16 minggu.Pada masa sama, Drummond menyatakan bahawa AirAsia turut menggalakkan supaya dia menerima bayaran dalam bentuk kredit akaun kerana ia lebih cepat, namun kekal dengan pilihan bayaran balik secara tunai.Namun begitu, dia masih belum menerima wangnya semula, menyebabkan dia menghantar emel dan mesej menerusi media sosial secara berterusan.“Saya boleh beri jaminan bahawa saya tidak akan menggunakan lagi perkhidmatan syarikat penerbangan ini, malah, saya menasihati ahli keluarga dan rakan supaya melakukan perkara sama,” ujarnya.“AirAsia inginkan penumpang sentiasa mematuhi terma dan syarat, tetapi mereka sendiri yang melanggarnya.”Tambah Drummond, dia sudah membuat kepada Suruhanjaya Penerbangan Malaysia (Mavcom) dan sudah menerima maklum balas daripada suruhanjaya itu.“Saya akan memberi beberapa lagi maklumat tambahan bagi memudahkan Mavcom memproses aduan saya,” katanya sambil menambah tindakan AirAsia tidak memulangkan wang penumpang mereka sebagai satu perbuatan yang tidak beretika.Claire Harris, 58, dari United Kingdom, berkata dia telah menempah tiket penerbangan dari Cebu ke Boracay, Filipina pada 8 September 2019 berjumlah AS$ 111.71 (RM486.89) dan tarikh penerbangannya dijadual berlepas pada 15 Mei 2020.Mengakui jumlah bayaran balik tiket penerbangannya tidaklah begitu besar, namun tetap menegaskan dia masih berhak menuntut wang miliknya.“Ini adalah soal prinsip.“Sudah pasti proses bayaran balik akan memakan masa sebab terlalu banyak permohonan, tetapi menunggu dua tahun adalah tidak masuk akal,” katanya.


Kestabilan politik tugas utama kerajaan, kata Saifuddin

Tugas utama kerajaan pada masa ini ialah memastikan kestabilan politik bagi membolehkannya berfungsi dalam melaksanakan segala tugas dan tanggungjawab dengan baik bagi memenuhi harapan dan aspirasi rakyat, kata Pengerusi Badan Perhubungan Perikatan Nasional (PN) Pahang Saifuddin Abdullah.Saifuddin yang juga ketua Majlis Pimpinan Bersatu Pahang berkata rakyat kini berada dalam kesusahan dan menjadi tugas kerajaan untuk membantu rakyat meringankan beban dan membangunkan masa depannya.“Rakyat menaruh harapan untuk kerajaan berkhidmat dengan sehabis baik sebagai kerajaan yang prihatin, bukannya berpolitik tanpa akhiran,” katanya dalam kenyataan.Saifuddin turut mengulangi pendirian sebulat suara Majlis Pimpinan Tertinggi Bersatu yang memberikan sokongan penuh kepada Muhyiddin Yassin sebagai perdana menteri,  pengerusi PN dan presiden Bersatu.Katanya kesemua pihak kini hendaklah bersatu dalam saf kepimpinan dan membentuk parti yang padu dan kuat untuk bersama-sama membantu perdana menteri menangani pandemik Covid-19 dan mengemudi pemulihan ekonomi.“Kedua-dua perkara ini adalah fokus kita pada masa ini. Meskipun kita juga berhadapan dengan krisis politik, tetapi ia kita hadapi dengan bijaksana dan tertib,” katanya.Saifuddin turut mengambil kesempatan mengucapkan terima kasih atas kepercayaan perdana menteri melantik beliau memegang kedua-dua jawatan itu.Bagi negeri Pahang, Saifuddin yang juga ahli Parlimen Indera Mahkota, berkata tumpuan buat masa ini terarah kepada usaha membantu mangsa banjir dengan Sekretariat Bersatu Pahang menyalurkan bantuan ke kawasan yang terjejas banjir secepat mungkin.Katanya mesyuarat Majlis Pimpinan Bersatu Pahang  juga akan diadakan secepat mungkin bagi meneruskan agenda perjuangan parti di peringkat negeri dan merangka proses membangunan PN negeri itu.


Hampir 50% bangunan di Selangor tiada sijil perakuan bomba

Jabatan Bomba dan Penyelamat Malaysia (JBPM) Selangor mengenal pasti sebanyak 789 premis atau 47% daripada keseluruhan jumlah bangunan di negeri tersebut tidak mempunyai Sijil Perakuan Bomba (FC).
Pengarahnya Norazam Khamis berkata jumlah bangunan di negeri itu yang tidak memiliki FC merangkumi 394 kilang; bangunan pejabat (129); gudang (117); dan kedai seperti pasar raya, kedai runcit serta pusat beli-belah (67).
Selain itu, sebanyak 37 hotel didapati tidak mempunyai FC, diikuti dengan bangunan asrama (22), hospital serta rumah rawatan (17), tempat berhimpun seperti dewan serbaguna dan rumah kelab (lima) dan sebuah perpustakaan.
Menurutnya pemilik premis perlu peka terhadap undang-undang sedia ada yang mewajibkan premis berkenaan memiliki FC mengikut Akta Perkhidmatan Bomba (Akta 341).
"Pemilik premis perlu mempunyai sijil tersebut untuk mengesahkan bahawa sistem keselamatan kebakaran di premis mereka berfungsi dengan baik dan boleh mengesan, memberi amaran serta dalam sesetengah keadaan, ia boleh memadam kebakaran secara automatik,” katanya kepada Bernama.
Norazam berkata antara alasan yang diberikan oleh pemilik premis yang tidak mempunyai FC adalah tidak mengetahui keperluan memiliki sijil berkenaan dan tidak mempunyai sumber kewangan mencukupi untuk menyelenggara sistem pemasangan keselamatan kebakaran.
Justeru, Norazam menasihatkan para pemilik bangunan yang masih tidak mempunyai FC untuk mendapatkan sijil tersebut bagi mengelak dikenakan tindakan undang-undang dan pihak yang disabitkan kesalahan boleh dikenakan denda tidak melebihi RM50,000 atau dipenjara maksimum lima tahun atau kedua-duanya sekali.
"Sebenarnya kita juga memberi tempoh 30 hari sebagai peringatan kepada premis yang baru dikenal pasti untuk memohon FC sebagai tempoh penyediaan dokumen terlibat untuk dihantar ke JBPM.
"Perlu diingatkan juga, selepas premis terbabit disabitkan kesalahan dan dikenakan denda, ia tidak berakhir begitu saja, pihak JBPM akan terus memberi peringatan untuk memohon FC sehingga mereka mempunyai sijil itu dan dalam tempoh itu, denda akan dikenakan berulang kali kepada pihak berkenaan," katanya.


Lebih 60,000 mahasiswa kekal di kampus sepanjang tempoh PKPB, kata menteri

Sebanyak 50,889 penuntut universiti awam, politeknik dan kolej komuniti atau 7.9% mengambil keputusan untuk terus kekal di kampus dari tempoh pelaksanaan Perintah Kawalan Pergerakan Bersyarat (PKPB) sehingga 11 November lalu.Timbalan Menteri Pengajian Tinggi, Mansor Othman berkata 11,3297 pelajar institut pengajian tinggi swasta juga berada di dalam kampus selepas penangguhan pendaftaran pelajar sesi 2020/2021 secara bersemuka.Katanya majoriti pelajar masih berada di rumah selepas kementerian meluluskan agar sesi pendaftaran serta kemasukan pelajar baru dan sedia ada yang dilaksanakan secara bersemuka pada bulan ini ditangguhkan berikutan berlakunya peningkatan Covid-19 secara mendadak.“Ini selaras perintah PKPB yang dikuatkuasakan oleh kerajaan atas nasihat Majlis Keselamatan Negara (MKN) dan Kementerian Kesihatan Malaysia (KKM) namun begitu kementerian peka dan prihatin memberi pertimbangan khas yang mempunyai keperluan bagi terus kekal berada dalam kampus.“Antara pelajar yang diberikan pertimbangan adalah mereka yang memerlukan kemudahan teknikal khususnya seperti fasiliti makmal serta pelajar yang memerlukan persekitaran yang lebih kondusif atau mempunyai masalah capaian internet untuk meneruskan pembelajaran di dalam talian,” katanya di Dewan Rakyat, hari ini.Azizah Mohd Dun (Bersatu-Beaufort) ingin mengetahui berapa jumlah sebenar pelajar IPTA dan IPTS yang masih berada di kampus dan juga yang berada di rumah selepas pengumuman Penangguhan Kemasukan Pelajar ke Kampus sesi 2020/2021 semasa Perintah Kawalan Pergerakan (PKP).Dalam pada itu, Mansor memaklumkan pelbagai cara dan inisiatif yang dilaksanakan pihak kementerian bagi memastikan pembelajaran secara atas talian dapat dilaksanakan.“Kementerian sentiasa prihatin terhadap IPT khususnya di luar bandar yang sukar untuk mendapat akses capaian internet bagi mengikuti sesi PdP dalam talian. Antara respon strategik kementerian untuk atasi perkara itu, menyalurkan maklumat kepada 871 lokasi kemudahan pusat internet di bawah seliaan Kementerian Komunikasi dan Multimedia.“Dan seterusnya bagi pelajar keluarga B40 universiti awam turut mendapat pelan data capaian internet bagi pelajar-pelajar ini seterusnya menyediakan bantuan pendidikan peranti kepada lebih 8956 pelajar di kalangan keluarga B40 dan juga memberikan bantuan tunai sebanyak RM50 secara terus kepada pelajar baharu sesi akademik 2020/2021.”


Taufan Gabrielle: New Zealand isytihar darurat

Kerajaan New Zealand mengisytiharkan darurat susulan Taufan Gabrielle melanda Pulau Utara dalam apa yang disifatkan pegawai sebagai bencana alam yang "belum pernah berlaku sebelum ini".
Menteri Pengurusan Kecemasan Kieran McAnulty menandatangani pengisytiharan dibuat ketika pasukan perkhidmatan kecemasan bergelut untuk menanganinya berikutan hujan lebat dan angin kencang yang menyebabkan puluhan ribu penduduk terputus bekalan elektrik.
"Ini adalah peristiwa cuaca yang tidak pernah berlaku sebelum ini yang mempunyai kesan besar di kebanyakan Pulau Utara," kata McAnulty.
"Kita semua menghadapi banjir besar, kegelinciran, jalan raya dan infrastruktur yang rosak."
Ini adalah kali ketiga New Zealand mengisytiharkan darurat – dua lagi ialah ketika serangan Christchurch 2019 dan pandemik Covid-19 pada 2020.
Air banjir dan tanah runtuh memusnahkan banyak penempatan di seluruh negara termasuk beberapa kediaman berhampiran Auckland, bandar terbesar di negara itu.
"Ini adalah bencana besar dengan ancaman sebenar kepada nyawa penduduk New Zealand," kata McAnulty, sambil menambah bahawa darurat akan berkuat kuasa selama tujuh hari.
Beliau berkata lebih banyak hujan dan angin kencang dijangka menjejaskan usaha menyelamat.
"Laporan yang datang semalaman sangat membimbangkan," kata McAnulty kepada pemberita.
"Perkhidmatan kecemasan bekerja siang dan malam, tetapi disebabkan keadaan tanah yang tidak stabil, air banjir dan jalan yang ditutup menyukarkan keadaan."
Perkhidmatan Bomba dan Kecemasan New Zealand berkata seorang anggotanya hilang dan seorang lagi berada dalam keadaan kritikal selepas sebuah rumah runtuh di Auckland Barat.
"Ia adalah malam yang sukar untuk Pulau Utara secara keseluruhan termasuk memadamkan kebakaran dan misi kecemasan," kata Kerry Gregory, ketua eksekutif perkhidmatan bomba.
McAnulty berkata beliau bimbang dengan keadaan dua anggota Bomba itu dan menggesa warga New Zealand "mengutamakan keselamatan" dengan beberapa komuniti dipindahkan.
Cuaca buruk itu menyebabkan beberapa penerbangan terkandas semalam, namun New Zealand Air menjangkakan beberapa perkhidmatan akan disambung semula pada petang Selasa.
Perdana Menteri Chris Hipkins mengumumkan pakej bantuan sebanyak NZ$11.5 juta (AS$7.25 juta, RM31.91 juta) untuk membantu usaha pemulihan, tetapi McAnulty mengakui kos pembersihan akan meningkat.
"Sejujurnya ia bukan mudah, tetapi bukan itu yang kami bimbang sekarang," tambahnya.
Auckland, yang menjadi penempatan kepada 1.6 juta penduduk, bergelut untuk mengatasi kerosakan selepas banjir meragut empat nyawa pada akhir Januari sebelum ribut terbaharu membadai bandar itu.
Agensi pengurusan kecemasan negara menganggarkan 58,000 orang di seluruh Pulau Utara terputus bekalan elektrik semalam ketika kerja terus giat dijalankan bagi menyambung semula bekalan kuasa.


Kadar penggunaan katil jadi faktor Kedah, Johor tidak beralih fasa PPN

Kadar penggunaan katil hospital termasuk di wad unit rawatan rapi (ICU) yang masih tinggi, adalah antara faktor Kedah dan Johor masih belum beralih ke Fasa Dua Pelan Pemulihan Negara (PPN) walaupun kadar vaksinasi di kedua negeri itu berada pada tahap yang baik.Ketua Pengarah Keselamatan Negara Majlis Keselamatan Negara (MKN) Rodzi Md Saad berkata sehubungan itu penduduk di negeri berkenaan perlu menyedari kepentingan pematuhan prosedur operasi standard (SOP) yang tinggi dan mematuhi semua protokol keselamatan ditetapkan.“Kalau hanya cakap kenapa tidak beralih fasa sedangkan kita hidup dalam disiplin yang tidak dikehendaki, tentulah tidak capai keadaan (peralihan fasa) ini. Jadi masa depan peralihan fasa bergantung kepada rakyat,” katanya.Beliau berkata demikian dalam program Bicara Naratif bertajuk Keselamatan Menyeluruh yang disiarkan Radio Televisyen Malaysia (RTM) semalam.Beliau yakin penduduk di kedua-dua negeri itu juga sudah pasti menginginkan peralihan fasa bagi membolehkan mereka menikmati kelonggaran yang diberikan kerajaan.Buat masa ini negeri-negeri yang diletakkan di bawah Fasa Satu PPN ialah Kedah dan Johor, Fasa Dua (Pulau Pinang, Perak, Kelantan, Terengganu, Pahang, Selangor, Kuala Lumpur, Putrajaya, Melaka, Sabah), Fasa Tiga (Perlis, Negeri Sembilan, Sarawak) dan Fasa Empat ialah Labuan.Sementara itu Rodzi berkata sistem pertahanan dan keselamatan siber negara adalah setaraf dengan negara maju dan turut mendapat pengiktirafan di peringkat antarabangsa.“Di peringkat Asean, kita saling bertukar pandangan dan pengalaman malah input pengalaman Malaysia dirujuk negara lain seperti Singapura dalam menguruskan ancaman siber di negara mereka,” katanya.


38 lagi korban akibat Covid, jumlah keseluruhan cecah 30,652

38 lagi korban akibat Covid-19 dilaporkan pada 6 Disember, menjadikan jumlah kematian keseluruhan dalam negara sebanyak 30,652.Menurut data Github kementerian kesihatan (KKM), lapan atau 21% daripada jumlah itu adalah kes kematian sebelum tiba di hospital (BID).Selangor mencatatkan jumlah kematian tertinggi iaitu enam atau 15.8% diikuti Perak sebanyak lima atau 13.2%.Kedah, Kelantan, Terengganu dan Kuala Lumpur masing-masing melaporkan empat kematian manakala Pahang dan Sabah masing-masing melaporkan tiga kematian.Sementara itu, Melaka melaporkan dua kematian manakala Johor, Negeri Sembilan dan Sarawak masing-masing melaporkan satu kematian.Tiada kematian dilaporkan di Perlis, Pulau Pinang, Labuan dan Putrajaya.Sebanyak 4,262 kes baru dilaporkan semalam, menjadikan jumlah keseluruhan kes jangkitan dalam negara sebanyak 2,663,034.Setakat semalam, terdapat 60,329 kes aktif Covid-19 dan 5,894 pesakit pulih dilaporkan.


101 korban rekod lebih 4,000 kematian, lebih 5,000 kes baru dicatat

Malaysia merekodkan kes baru sebanyak 5,419 menjadikan kes keseluruhan Covid-19 meningkat sebanyak 667,876.Selangor kekal mencatat kes harian tertinggi sebanyak 1,996 disusuli Sarawak (718), Kuala Lumpur (650), Negeri Sembilan (396), Johor (366), dann Kedah (252).Hanya Perlis (1) dan Putrajaya (5) sahaja yang mencatatkan kes satu digit hari ini.Negara juga mencatat sebanyak 6,831 kes sembuh menjadikan jumlah keseluruhan kes sembuh meningkat kepada 593,695.Kes aktif dengan kebolehjangkitan pula kini berjumlah 70,112.Dalam pada itu, 922 pesakit ditempatkan di unit rawatan rapi (ICU) termasuk 450 orang memerlukan bantuan alat pernafasan.Malaysia turut mencatat 101 lagi korban akibat Covid-19, menjadikan jumlah mangsa yang maut meningkat kepada 4,069.


PRN Sabah gambarkan ‘kedudukan’ Zahid dalam Umno

Keputusan Pilihan Raya Negeri (PRN) Sabah adalah referendum kepada kerajaan pimpinan Warisan seperti juga ianya adalah referendum terhadap Ahmad Zahid Hamidi, kata pemimpin Umno negeri.Ini dapat dilihat selepas calon Bersatu untuk menerajui Sabah, Hajiji Noor mengangkat sumpah sebagai ketua menteri walaupun terdapat bantahan daripada Zahid dan pemimpin Umno di semenanjung.Zahid adalah antara pemimpin pusat Umno yang bekerja keras berkempen untuk Barisan Nasional (BN).“Akan tetapi akhirnya, Umno Sabah tidak berminat untuk mendesak Bung Moktar untuk menjadi ketua menteri.“Ini menunjukkan Zahid dan pemimpin Umno dari semenanjung tidak lagi mempunyai pengaruh dalam politik Sabah,” kata sumber Umno kepada MalaysiaNow.Kegagalan Zahid untuk meletakkan Bung Moktar sebagai ketua menteri dilihat sebagai petanda presiden Umno itu sudah hilang cengkaman di Sabah.Umno Sabah tidak terjejas dengan dakwaan rasuah besar-besaran terhadap kepimpinan pusat parti menjelang Pilihan Raya Umum ke-14 (PRU14) pada 2008, dengan prestasi bekas ketua menteri Musa Aman adalah antara terbaik berbanding negeri-negeri lain.Akan tetapi kerajaan Umno Sabah tumbang pada Mei 2018 selepas beberapa wakil rakyat melompat, tidak berapa lama selepas itu Hajiji mengetuai penghijrahan besar-besaran menyertai Bersatu.Semua kesalahan ini dikatakan kerana kelemahan kepimpinan Zahid sebagai presiden Umno.Sudah bertahun pemimpin akar umbi mendesak autonomi diberikan kepada kepimpinan Umno negeri, langkah dilihat untuk menenangkan semangat kebangsaan Sabah, bukan sahaja dalam kalangan pembangkang, tetapi juga ahli parti Melayu itu.Semangat kebangsaan inilah antara faktor yang menyebabkan Warisan menang pilihan raya, kerana Mohd Shafie Apdal berjaya mengeksploitasi semangat anti semenanjung melawan Umno.Pengerusi Perikatan Nasional Sabah Hajiji Noor mengangkat sumpah sebagai Ketua Menteri Sabah Ke-16 di hadapan Yang Dipertua Negeri Sabah Juhar Mahiruddin di Istana Negeri, hari ini. Gambar: BernamaPada September 2018, Hajiji ketika memimpin Umno Sabah membangkitkan soal autonomi lebih luas dalam mesyuaratnya bersama Zahid.Zahid pada ketika itu menjamin autonomi lebih luas akan diberi kepada Umno Sabah.Tetapi dua bulan selepas itu, Hajiji mengetuai penghijrahan besar-besaran meninggalkan Umno untuk menyertai Bersatu yang pada ketika itu masih tidak bertapak di Sabah.“Perkembangan terkini adalah tamparan hebat kepada Zahid, kerana orang yang mengetuai penghijrahan besar-besaran meninggalkan Umno kini menjadi ketua menteri,” kata seorang bekas wakil rakyat kepada MalaysiaNow.Desakan berterusan pemimpin Umno di Kuala Lumpur agar ketua menteri datang dari parti mereka tidak mendapat sambutan termasuk dari Bung Moktar yang secara terbuka menyokong Hajiji.Bung Moktar yang kini merupakan timbalan kepada Hajiji menolak dakwaan terdapat pergeseran dalam kerajaan baru Gabungan Rakyat Sabah.“Saya yakin kami akan bekerjasama bagi satu tempoh masa yang panjang,” katanya pada sidang media di rumahnya di Kota Kinabalu.“Fokus utama kami iaitu untuk membantu kerajaan negeri membangunkan ekonomi dan membela nasib rakyat, melaksanakan aku janji iaitu manifesto yang kami tawarkan kepada rakyat,” katanya.Kegagalan Zahid mendapatkan “ketua menteri Umno” dikatakan sama seperti kegagalan Presiden PKR Anwar Ibrahim untuk mendapatkan 14 kerusi untuk partinya dalam gabungan Warisan Plus.“Bezanya cuma Anwar ‘dihina’ di Sabah sebelum pilihan raya tetapi Zahid ‘dihina’ selepas pilihan raya,” kata seorang pemimpin Umno Sabah.


Mahathir tawar formula jaga air muka Anwar? Naratif bekas sekutu cabar 'Untold Story'

Filem propaganda mengangkat Anwar Ibrahim yang mula ditayangkan pada 18 Mei lalu bukan saja mencetuskan kontroversi ekoran pemberian tiket percuma oleh penyokongnya, tetapi juga membawa kepada pelbagai naratif yang mempersoalkan versi sejarah ditampilkan dalam filem tersebut.
Pembikin dan penerbit "Anwar: The Untold Story" mendakwa filem tersebut menceritakan apa yang berlaku sebelum kejatuhan Anwar pada 1998, sewaktu beliau dipecat daripada Kabinet oleh perdana menteri ketika itu Dr Mahathir Mohamad atas dakwaan moral.
Walaupun penyokong kerajaan memberikan ulasan yang memberangsangkan terhadap filem itu, namun beberapa pengkritik menyifatkannya sebagai propaganda Anwar menjelang pilihan raya di enam negeri tahun ini.
Malah, ada juga pengkritik mengatakan filem tersebut dipenuhi dialog “menaikkan bulu roma” dan lakonan yang teruk.
Filem itu juga menarik perhatian umum berikutan tular di media sosial surat jemputan yang mempelawa penjawat awam dan murid sekolah menonton tayangan secara percuma serta gambar tempat duduk pawagam yang kosong meskipun penerbit mendakwa tiket “habis terjual”.
Bagaimanapun, fokus terhadap gambar tempat duduk pawagam dan filem tersebut di media sosial beberapa hari ini beralih kepada naratif berbeza daripada filem itu yang menggambarkan Anwar sebagai seorang pemimpin yang tegas dalam memerangi rasuah dalam kerajaan Mahathir.
Antaranya adalah satu video ucapan bekas sekutunya, Ibrahim Ali yang menjelaskan apa yang berlaku beberapa minggu sebelum 2 September 1998, tarikh di mana Mahathir memecat bekas timbalannya ketika itu.
Video yang tersebar di platform WhatsApp serta TikTok itu menunjukkan Ibrahim mengimbau kembali kejadian di belakang tabir yang berlaku sebelum pemecatan Anwar.
Ibrahim yang juga bekas orang kuat Umno Kelantan, rapat dengan Anwar sewaktu mereka terlibat dalam demonstrasi pelajar pada 1970-an, yang menyaksikan kedua-dua pemimpin berkenaan ditahan selama dua tahun mengikut Akta Keselamatan Dalam Negeri (ISA) di Kem Tahanan Kamunting.
Perantara Mahathir dan Anwar
Dalam video berdurasi sembilan minit itu, Ibrahim mengimbas kembali perjumpaan beliau dengan Mahathir di sebuah kelab menunggang kuda di Kuala Lumpur, enam bulan sebelum pemecatan Anwar pada 2 September 1998.
Pada ketika itu, perdana menteri bertanyakan soalan mengenai dakwaan salah laku seksual terhadap timbalannya.
"Saya kata, kenapa Datuk (Mahathir) tanya saya? (Dia jawab) Awak kenal dia lama, dan awak dalam Kamunting dua tahun," kata Ibrahim.
Ibrahim berkata semasa pertemuan tersebut, Mahathir berkongsi butiran mengenai Anwar seperti yang diberikan oleh pegawai perisikan dan lain-lain, termasuk oleh Hanif Omar yang ketika itu sudah bersara sebagai ketua polis negara.
Ibrahim berkata susulan pertemuannya dengan Mahathir, beliau mula menjauhkan diri daripada Anwar.
Akan tetapi katanya, dua hari sebelum 2 September itu beliau menerima satu panggilan mengejutkan daripada Anwar yang mengajaknya berjumpa segera.
Sewaktu tiba di kediaman Anwar, Ibrahim berkata timbalan perdana menteri itu terus memeluknya sambil menangis dan meminta maaf kerana mengabaikannya.
"Saya kata, apa hal? (Dia kata) jangan kamu tak tahu, Dr Mahathir nak pecat aku sehari dua lagi."
Ibrahim berkata Anwar memintanya untuk berjumpa Mahathir dengan tujuan untuk meyakinkan perdana menteri bagi mengubah fikirannya, sambil menambah Anwar berharap Mahathir akan memberinya "peluang sekali lagi".
Menurut Ibrahim, tidak lama selepas itu beliau pergi ke Sri Perdana, kediaman rasmi perdana menteri ketika itu di Kuala Lumpur.
Beliau bagaimanapun dihalang masuk oleh polis di pintu pengawal, tetapi mendesak untuk membuat panggilan ke dalam kediaman itu.
Katanya, apabila telefon itu dijawab oleh isteri Mahathir, Dr Siti Hasmah Mohd Ali, Ibrahim merayu agar beliau dibenarkan masuk untuk berjumpa suaminya.
“Saya cakap pada Siti Hasmah ‘ini penting, antara hidup dan mati’. Tapi entah macam mana saya diizinkan masuk ke dalam,” katanya.
Ketika di dalam rumah, Ibrahim berkata beliau terus memeluk Mahathir sambil menangis dan merayu kepada perdana menteri supaya “memberi peluang sekali lagi kepada Anwar”.
Ibrahim berkata, ketika itu Mahathir ada bertanyakan sama ada Anwar ada memintanya untuk datang.
Jaga ‘air muka’ Anwar
Ibrahim berkata perdana menteri ketika itu mencadangkan jalan keluar kepada Anwar bagi mengelakkan dakwaan itu diketahui umum.
"Beginilah Ibrahim, awak pergi jumpa balik Anwar, suruh Anwar tulis surat letak jawatan. Dan (tulis dalam surat itu) dia letak jawatan kerana dia tidak setuju dengan dasar ekonomi dan hal urusan kewangan pada waktu itu kerana negara kita diserang oleh penyangak mata wang," kata Ibrahim memetik Mahathir, merujuk kepada krisis kewangan Asia yang menyaksikan nilai ringgit menjunam daripada RM2.40 berbanding dolar AS pada 1997 ke paras terendah dalam sejarah pada RM4.88 menjelang Januari 1998.
Sehari sebelum memecat Anwar, Mahathir mengumumkan ringgit akan ditambat kepada 3.80 berbanding dolar AS sebagai satu langkah yang katanya akan melindungi daripada penyangak mata wang.
Walaupun langkah itu dikritik oleh pakar ekonomi serta Tabung Kewangan Antarabangsa (IMF), namun badan itu pada 2002 memuji cara Mahathir menangani krisis ekonomi.
Semasa perjumpaan tersebut, Ibrahim berkata Mahathir memberitahunya Anwar boleh berselisih faham dalam hal ekonomi tetapi bukannya dakwaan tidak bermoral sebagai alasan untuk beliau meletak jawatan.
"Tak ada masalah. Tentu orang akan marah kat saya. Saya akan memikul tanggungjawab,” kata Ibrahim memetik Mahathir sebagai berkata.
Beliau berkata Mahathir ketika itu memberitahunya beliau sudah berjumpa dengan ramai orang dan yakin timbalannya tidak layak untuk mengambil alih jawatan perdana menteri.
Ibrahim berkata, beliau terus membuat satu rayuan terakhir bagi pihak Anwar, tetapi ditolak mentah-mentah oleh Mahathir yang memberitahunya: "No, Ibrahim! Biar saya hancur, saya tidak akan rosakkan negara untuk serahkan jawatan perdana menteri kepada beliau."
Pada 2000, Anwar dijatuhi hukuman penjara sembilan tahun kerana meliwat adik angkatnya Sukma Darmawan.
Dia dibebaskan pada 2004 selepas Mahkamah Persekutuan membenarkan rayuannya, meskipun hakim berpendapat dalam penghakimannya bahawa perbuatan homoseksual itu berlaku, kenyataan yang gagal dimansuhkan oleh Anwar.
Pada 2008, Anwar sekali lagi didakwa atas tuduhan liwat, kali ini melibatkan bekas pembantunya Saiful Bukhari Azlan.
Dia dijatuhi hukuman penjara lima tahun pada 2015, tetapi dibebaskan pada 2018 selepas mendapat pengampunan diraja sebagai sebahagian daripada janji pilihan raya bagi membebaskannya oleh kerajaan Pakatan Harapan yang ketika itu dipimpin Mahathir.


Kes harian menurun bawah 3,500 jangkitan

Malaysia merekodkan kes baru sebanyak 3,490 menjadikan kes keseluruhan Covid-19 meningkat sebanyak 2,691,639 kes.5,399 pesakit juga direkodkan sembuh, menjadikan jumlah keseluruhan pesakit sembuh sebanyak 2,601,908.Dalam pada itu, kes yang memerlukan rawatan di unit rawatan rapi (ICU) adalah sebanyak 407 kes di mana 341 daripadanya disahkan Covid-19.Sementara itu pesakit yang memerlukan bantuan pernafasan adalah sebanyak 216 kes di mana 135 adalah kes Covid-19.Dari 3,490 kes harian yang dilaporkan pada hari ini, 69 kes (2%) adalah daripada Kategori Tiga, Empat, dan Lima, dan 3,421 kes (98%) lagi adalah terdiri daripada Kategori Satu dan Dua.


Hanya drama, iklan dan dokumentari tertangguh dibenar jalani penggambaran pada Fasa 2 PPN

Hanya produksi drama, iklan dan dokumentari yang ditangguhkan penggambaran kerana pelaksanaan Perintah Kawalan Pergerakan (PKP) di bawah Pelan Pemulihan Negara (PPN) dibenarkan untuk meneruskan penggambaran pada Fasa Dua.Menteri Komunikasi dan Multimedia Saifuddin Abdullah berkata ia adalah antara syarat utama di bawah kelulusan Surat Perakuan Penggambaran Filem Khas (SPP Khas) Perbadanan Kemajuan Filem Nasional Malaysia (Finas) bagi kelulusan untuk aktiviti penggambaran filem pada Fasa Dua PPN.Beliau berkata syarat lain adalah aktiviti penggambaran hanya boleh dijalankan di negeri yang berada di status Fasa Dua dan melibatkan lokasi atau premis penggambaran luar studio sahaja.“Produksi boleh menggunakan mana-mana lokasi atau premis dengan syarat ia mempunyai jarak zon penampan (buffer zone) daripada mana-mana kawasan penempatan serta perlu mendapat kelulusan pihak berkuasa.“Aktiviti penggambaran dilaksanakan dengan kaedah Protokol Gelembung Penggambaran (PREP) yang melibatkan jumlah tenaga produksi yang minima serta tidak dibenarkan keluar dari radius zon penggambaran sehingga tamat penggambaran,” katanya dalam sebuah kenyataan.Justeru Saifuddin berkata setiap produksi mempunyai tempoh bertenang yang ditetapkan sebelum dibenarkan untuk sebarang penggambaran baharu.Beliau berkata syarat lain termasuk penguatkuasaan aspek kawalan risiko dengan kebenaran hanya diberikan kepada tenaga produksi yang telah lengkap dua dos suntikan vaksin Covid-19 serta menjalani saringan kesihatan sebelum, semasa dan selepas tamat penggambaran.Selain itu pelantikan penyelia protokol penggambaran (PPP) oleh pihak produksi yang bertanggungjawab bagi pematuhan semua prosedur operasi standard (SOP) yang telah ditetapkan oleh kerajaan juga antara syarat di bawah kelulusan SPP Khas.Terdahulu, Timbalan Perdana Menteri Ismail Sabri Yaakob mengumumkan kerajaan melakukan sedikit perubahan ke atas SOP di bawah PPN bagi Fasa Satu dan Fasa Dua, antaranya meluluskan pembukaan semula aktiviti penggambaran filem di luar studio dengan pematuhan SOP ketat pada Fasa Dua.Keputusan itu dibuat berikutan perkembangan positif kadar vaksinasi negara.Saifuddin berkata keputusan berkenaan adalah antara usaha berterusan kerajaan merangsang kelangsungan ekonomi penggiat seni dan industri kreatif melalui daya saing pengeluaran produk dan peluang pekerjaan.Katanya kelulusan untuk aktiviti penggambaran filem pada Fasa Dua adalah berpandukan kepada pelaksanaan syarat yang diperketatkan di bawah PREP yang akan dikawal selia oleh Finas.“Inisiatif PREP ini juga adalah kawalan bersepadu aktiviti penggambaran yang bergerak dalam zon gelembung yang terasing, terkawal dan terhad melalui pematuhan syarat-syarat utama di bawah kelulusan SPP Khas Finas,” katanya.Beliau juga menyeru syarikat produksi yang terlibat untuk sentiasa mematuhi semua syarat yang dinyatakan untuk mengelakkan sebarang implikasi perundangan, keselamatan dan kesihatan khususnya dalam usaha kerajaan memerangi wabak Covid-19.Butiran lanjut mengenai SOP dan garis panduan itu boleh didapati menerusi laman sesawang www.kkmm.gov.my dan www.finas.gov.my.


Lebih 12,000 mangsa banjir di 4 negeri berlindung di PPS

Seramai 12,090 mangsa banjir di empat negeri terjejas dengan bencana itu kini ditempatkan di 84 pusat pemindahan sementara setakat 8 pagi ini.
Di Sabah, Sekretariat Jawatankuasa Pengurusan Bencana Negeri (JPBN) memaklumkan jumlah mangsa di negeri itu meningkat kepada 6,843 orang daripada 2,412 keluarga dan semuanya ditempatkan di 29 PPS di lima daerah, berbanding 6,394 mangsa daripada 2,281 keluarga malam tadi.
Mangsa banjir teramai adalah di Kota Marudu dengan 4,789 orang daripada 1,731 keluarga ditempatkan di 12 PPS di daerah tersebut.
"Seramai 1,201 orang daripada 453 keluarga ditempatkan di lima PPS di Pitas, 720 mangsa daripada 199 keluarga dipindahkan ke sembilan PPS di Paitan dan angka ini dijangka meningkat manakala di empat daerah lain dijangka kekal,” menurut kenyataan JPBN.
Selain itu, mangsa banjir di Tawau dan Telupid yang merupakan daerah baharu terjejas bencana alam tersebut masing-masing berjumlah 109 orang dan 24 orang.
Di Johor, jumlah mangsa banjir kembali meningkat kepada 4,868 orang berbanding 4,575 mangsa malam tadi dengan Tangkak menjadi daerah kelapan dilanda banjir.
JPBN memaklumkan secara keseluruhan terdapat 50 PPS beroperasi setakat ini, susulan pertambahan masing-masing satu PPS di Tangkak dan Batu Pahat.
Mersing kekal daerah paling teruk terjejas dengan 1,793 orang, diikuti Kluang (1,173), Kota Tinggi (900), Segamat (490), Batu Pahat (358), Muar (121), Pontian (18) dan Tangkak (15).
Sementara itu, empat sungai di negeri ini masih melepasi paras bahaya iaitu Sungai Muar di muara Sungai Gemas, Segamat dengan bacaan 19.08 meter (m); Sungai Lenik di Ladang Chaah, Segamat (6.43m); Sungai Kahang di Kampung Contoh, Kluang (15.42m) dan Sungai Endau, Mersing (2.83m).
Sementara itu, JPBN Pahang melaporkan jumlah mangsa banjir di Rompin pagi ini kekal 323 orang daripada 97 keluarga dengan tiga PPS masih beroperasi iaitu PPS Kampung Setajam yang menempatkan 161 orang;  PPS Balai Raya Rekoh (122) dan PPS Balai Raya Bukit Lepas (40).
Sungai Keratong di Rompin masih melepasi paras bahaya 23m apabila mencatatkan bacaan 24.76m pagi ini, dengan trend menurun, menurut JPBN.
Jumlah mangsa banjir di Sarawak juga kekal 56 orang daripada 17 keluarga yang ditempatkan di dua PPS iaitu Sekolah Kebangsaan Sebat dan Balai Raya Kampung Sebat Dayak manakala paras air di beberapa kawasan di Sarikei, Lawas dan Sibu dilaporkan meningkat.


Peguam Najib bantah ulasan ‘memalukan negara’ mahkamah

Ketua pasukan pembelaan Najib Razak berkata beliau kecewa dengan ulasan yang diberikan panel hakim yang menolak rayuan bekas perdana menteri hari ini, selepas pemindahan RM42 juta dana dari SRC International disifatkan sebagai satu tindakan “yang memalukan negara”.Muhammad Shafee Abdullah berkata ulasan itu akan menjejaskan persepsi terhadap kliennya.“Saya fikir ia tidak perlu dilakukan, dan ia boleh menyebabkan persepsi terhadap Najib terjejas teruk, memandangkan keseluruhan sabitan dan hukuman itu ditangguhkan. “Ia adalah satu perkara yang mengecewakan,” katanya beberapa jam selepas Najib gagal dalam rayuannya untuk mengenepikan tujuh pertuduhan salah guna kuasa, pecah amanah dan pengubahan wang haram berkaitan RM42 juta dana SRC International yang dipindahkan ke dalam akaun bank peribadinya.Ketika menyampaikan penghakiman hari ini, Abdul Karim Abdul Jalil bersama dua lagi hakim Mahkamah Rayuan yang sepakat mengekalkan keputusan bersalah oleh Mahkamah Tinggi terhadap Najib, merujuk penghujahan pembelaan semasa perbicaraan bekas perdana menteri itu yang mengatakan beberapa pinjaman berjumlah RM4 bilion dari dana Kumpulan Wang Persaraan (KWAP) kepada SRC telah dibuat di mana wang berjumlahRM42 juta dimasukkan ke dalam akaun Najib berasal, diluluskan atas nama kepentingan negara.“Tidak ada kepentingan negara ketika RM42 juta dipindahkan ke dalam akaun Najib, ia hanya memalukan negara,” kata Karim ketika membacakan penghakiman hari ini.Shafee berkata ketika penghujahan pembelaan mengenai kepetingan negara tidak lagi dilanjutkan, ulasan tersebut sepatutnya tidak perlu dikeluarkan.Shafee turut berkata wujud beberapa “kesalahan” yang dilakukan hakim Mahkamah Tinggi Mohd Nazlan Mohd Ghazali ketika mensabitkan kesalahan Najib.Beliau berkata ia termasuk dapatan panel hakim bahawa arahan bagi pemindahan dana-dana itu dari SRC mempunyai tandatangan yang sah walaupun pihak pendakwaan mendakwa ia dipalsukan.“Sudah tentu Mahkamah Rayuan, yang fungsinya untuk proses rayuan, mereka berhak untuk membuat penghakiman. Seperti yang anda boleh faham, ketika mahkamah undang-undang buat penetapan, tidak kira walau bersalah.. kita perlu terima, tidak kira betapa sukar pun ia, kita perlu juga keputusan,” kata Shafee.Dalam ringkasan penghakiman hari ini berkata sesebuah tandatangan sama ada secara cetak ataupun digital atau sama ada diimbas atau disalin cetak adalah diterima dalam amalan perbankan selagi semua penandatangan setuju untuk sesebuah pemindahan menggunakan tandatangan ringkas mereka.Shafee turut mempertikaikan pengabaian mahkamah terhadap dakwaan Najib yang mengatakan wang yang dimasukkan ke dalam akaun banknya adalah derma Raja Abdullah dari Arab Saudi.Pembelaan Najib juga turut menyerahkan empat surat yang didakwa ditulis oleh “Putera Arab Saudi Abdulaziz Al Saud” mewakili Raja Abdullah, menunjukkan bekas perdana menteri itu dijanjikan sejumlah derma dari Arab Saudi.Bagaimanapun, hakim Nazlan menggugurkan dakwaan tersebut, mengatakan ia adalah “satu pemalsuan yang lemah” oleh pembelaan selain turut menyenaraikan 10 masalah yang ada dalam surat-surat yang dikemukakan tersebut.“Kami juga mendapati hujah pembelaan ia adalah derma dari Arab adalah sukar untuk dipertahankan,” kata Mahkamah Rayuan.


Institusi EU haramkan TikTok pada peranti kerja

Institusi pentadbir utama Kesatuan Eropah (EU) melarang kakitangan mereka daripada memasang TikTok pada peranti yang digunakan untuk bekerja di tengah-tengah kebimbangan terhadap perlindungan data, dalam satu langkah yang mencetuskan kemarahan daripada syarikat itu.
TikTok, anak syarikat ByteDance, menghadapi peningkatan penelitian Barat dalam beberapa bulan kebelakangan ini kerana kebimbangan tentang sejauh mana akses Beijing kepada data pengguna.
Larangan itu menjejaskan kakitangan di Suruhanjaya Eropah dan Majlis Eropah, yang mewakili negara anggota, tetapi Parlimen Eropah masih belum mengambil keputusan yang sama.
Peraturan baharu ini bermakna kakitangan tidak boleh menggunakan aplikasi perkongsian video pada peranti kerja dan peranti peribadi, seperti telefon, yang mempunyai aplikasi e-mel dan komunikasi rasmi EU.
Suruhanjaya itu berkata pekerjanya mesti mengalih keluar aplikasi itu secepat mungkin dan harus berbuat demikian selewat-lewatnya pada 15 Mac.
Jurucakap EU Sonya Gospodinova berkata lembaga pengurusan korporat suruhanjaya, cabang eksekutif EU, membuat keputusan itu atas sebab keselamatan.
"Langkah itu bertujuan untuk melindungi suruhanjaya daripada ancaman dan tindakan keselamatan siber yang mungkin dieksploitasi untuk serangan siber terhadap persekitaran korporat suruhanjaya itu," katanya.
Jurucakap Majlis Eropah Barend Leyts memberitahu AFP ia "akan menyahpasang aplikasi pada peranti korporat dan meminta kakitangan melakukan perkara yang sama pada peranti mudah alih peribadi yang mempunyai akses kepada perkhidmatan korporat".
Jurucakap TikTok berkata "kami percaya penggantungan ini adalah sesat dan berdasarkan salah tanggapan".
'Kecewa'
Pesuruhjaya industri EU Thierry Breton menunjukkan risiko keselamatan siber yang dikatakannya memaklumkan keputusan Suruhanjaya.
"Sebagai sebuah institusi, Suruhanjaya Eropah mempunyai, sejak awal mandat, tumpuan yang sangat kuat terhadap keselamatan siber, melindungi rakan sekerja kami dan, sudah tentu, semua orang yang bekerja di sini dalam Suruhanjaya," kata Breton kepada pemberita.
Pada bulan November, TikTok mengakui beberapa kakitangan di China boleh mengakses data pengguna Eropah.
Syarikat itu bagaimanapun menafikan bahawa kerajaan China mempunyai sebarang kawalan atau akses.
TikTok pada Khamis menegaskan ia melindungi data 125 juta pengguna bulanannya di Kesatuan Eropah dan sedang mengambil langkah untuk mengukuhkan keselamatan data.
Syarikat itu kemudian memaklumkan ia meminta pertemuan dengan suruhanjaya itu "untuk menjelaskan keadaan sebenar".
"Kami terus meningkatkan pendekatan kami terhadap keselamatan data, termasuk dengan menubuhkan tiga pusat data di Eropah untuk menyimpan data pengguna secara tempatan; mengurangkan lagi akses pekerja kepada data; dan meminimumkan aliran data di luar Eropah," kata firma itu.
Amerika Syarikat tahun lepas mengharamkan aplikasi itu daripada peranti kerajaan persekutuan, dan beberapa penggubal undang-undang negara itu cuba melarang TikTok daripada beroperasi di AS.
Bulan lalu, kerajaan Belanda dilaporkan menasihatkan pegawai awam untuk mengelak daripada menggunakan aplikasi itu atas kebimbangan yang sama.
Parlimen Eropah pada Khamis berkata ia "memantau dan menilai semua kemungkinan pelanggaran data yang berkaitan dengan aplikasi" dan akan mempertimbangkan penilaian suruhanjaya itu sebelum membuat cadangan.


Agong akan pengerusikan perbincangan tentang Covid-19 bersama Raja Melayu minggu depan

Perbincangan Khas Raja-Raja Melayu akan diadakan di Istana Negara pada 16 Jun depan yang akan dipengerusikan Yang di-Pertuan Agong Sultan Abdullah, kata sebuah kenyataan Istana Negara hari ini.Perbincangan khas itu adalah susulan daripada pertemuan Agong bersama pemimpin parti politik yang bermula hari ini.Dalam sebuah kenyataan, Istana Negara berkata perbincangan khas tersebut adalah inisiatif Sultan Abdullah bagi membincangkann usaha-usaha memerangi penularan jangkitan wabak Covid-19 dan pelaksanaannya semasa tempoh darurat.“Perbincangan khas ini adalah kali kedua seumpamanya diadakan di Istana Negara sejak Seri Padukan menaiki takhta sebagai Yang di-Pertuan AGing ke-16 pada 31 Januari 2019.“Kali pertama perbincangan khas raja-raja Melayu telah dianjurkan dan berlangsung pada 25 Oktober 2020 di Istana Negara.”Awal hari ini, Perdana Menteri Muhyiddin Yassin dan Presiden PKR Anwar Ibrahim dilaporkan telah mengadap Sultan Abdullah.Selain kedua-dua pemimpin politik tersebut, bekas perdana menteri Dr Mahathir Mohamad dan Presiden PAS Abdul Hadi Awang juga turut mengesahkan jemputan untuk mengadap Sultan Abdullah.Dalam pada itu, Ketua Menteri Sarawak Abang Johari Openg dan pemimpin Gabungan Parti Sarawak (GPS) turut mengesahkan akan mengadap baginda Isnin depan.Sebelum ini, sumber rapat yang maklum dengan pertemuan-pertemuan dengan pihak istana dan pemimpin politik sepanjang perintah darurat dikuatkuasakan telah memaklumkan kepada MalaysiaNow bahawa pertemuan yang diaturkan tersebut hanyalah pertemuan biasa.“Memang betul dari segi mengadap, namun dari segi tujuan ia diadakan tak betullah (seperti yang diuar-uarkan),” kata sumber itu menafikan dakwaan yang tular kononnya akan berlaku perubahan pentadbiran kerajaan.


Sultan Johor bimbang peraturan baru program MM2H jejas kedatangan warga asing

Sultan Johor Sultan Ibrahim Sultan Iskandar hari ini menggesa syarat-syarat program Malaysia Rumah Keduaku (MM2H) dikaji semula, mengatakan ia terlalu ketat dan akan membuatkan warga asing kurang berminat untuk datang ke Malaysia.Dalam sebuah kenyataan di Facebook, beliau berkata syarat-syarat baru itu juga bakal membuatkan pemegang pemilikan yang ada ketika ini meninggalkan Malaysia.“Penetapan syarat baru seharusnya lebih baik, bagi mendorong kemasukan pelancong serta pelabur untuk kembali meningkatkan ekonomi negara.“Jika ia (syarat baru) terlalu ketat, kemungkinan boleh memberi kesan kepada pendapatan negara, serta memberi tekanan kepada peserta baharu dan sedia ada,” katanya.Syarat-syarat baru yang dikenakan kepada warga asing antaranya mereka perlu membuktikan pemilikan aset cair berjumlah RM500,000 hingga RM1.5 juta bergantung kepada usia.Mereka juga perlu memiliki pendapatan bulanan luar pesisir sekurang-kurangnya sebanyak RM40,000 dan perlu berada dalam negara sekurang-kurangnya selama 90 hari dalam negara bagi setiap tahun.Dalam pada itu, visa yang dikeluarkan melalui MM2H kini sah bagi lima tahun dan penggunaannya adalah sah bagi 10 tahun.Sultan Ibrahim berkata kehilangan minat daripada warga asing akan mengakibatkan kerugian kepada negara.“Ini juga amat mengecewakan kita di Johor di mana kita mempunyai hubungan sejarah yang lama dengan Singapura serta rakyatnya, syarat baru ini kemungkinan akan menyebabkan mereka untuk tidak melabur di Johor,” katanya.Beliau turut berkata kerajaan perlu mempertimbangkan untuk mengembalikan kriteria yang ditetapkan sebelum ini yang berkesan dalam mempromosikan Malaysia sebagai antara destinasi persaraan antarabangsa.“Jika kita kerap mengubah peraturan, ini boleh menyebabkan ketidakyakinan dalam kalangan peserta, dan ini juga bukan masanya untuk menaikan kadar fi.“Pengubahan syarat secara drastik akan menjejaskan imej negara,” katanya.


Lahir dan membesar di Klang, namun tiada tempat untuk dipanggil negara

Kasim dilahirkan di sebuah kampung kecil Sungai Pinang, Klang, di mana dia membesar dan kemudian berkahwin.Walaupun sejak kecil tinggal berjiran dengan orang kampungnya, dia selalu sedar wujud garis pemisah yang tidak kelihatan antara dia dan mereka.Walaupun kejiranan itu ramah dan mesra terhadapnya dan keluarga, namun ada juga yang tidak begitu dan terkadang menjadi mangsa penghinaan.“Mereka kata saya ini orang luar dan perlu balik ke negara saya,” katanya dalam wawancara bersama MalaysiaNow baru-baru ini.Bagi Kasim, persoalan di mana tempat dia perlu balik sebenarnya adalah soalan yang sukar dijawab.Kasim yang merupakan anak pelarian Rohingya menunjukkan sijil kelahiran yang mengatakan dia bukan warga Malaysia.Sekitar 30 tahun lalu, ibu bapa Kasim melarikan diri ke Malaysia dari Arakan, Myanmar.Lima orang cahaya mata pasangan itu dilahirkan dan dibesarkan di Malaysia di samping menunggu penempatan semula ke negara ketiga atau menunggu keadaan menjadi selamat untuk kembali ke kampung halaman.Kasim dan adik-beradiknya memiliki sijil kelahiran dan juga kad UNHCR.Namun, dari segi kerakyatan, mereka dianggap sebagai tidak bernegara.Membesar dalam keadaan terumbang-ambing, mereka dengan cepat membiasakan diri dengan penghinaan yang dilemparkan.Menurut Kasim, penghinaan yang paling menyakitkan datang daripada mereka yang beragama Islam namun masih sering mementingkan taraf sosial dan etnik mereka.“Mendengar saudara Muslim kita sendiri beza-bezakan sesama kita buatkan saya rasa sedih,” katanya.“Ketika mereka panggil saya dengan kata-kata yang menghina, atau lemparkan kata-kata yang kasar, saya tak dapat buat apa-apa, jadi saya telan sahaja semua itu.“Satu-satunya perkara yang boleh saya lakukan ialah menangis sendirian.”Malaysia adalah negara yang tidak terlibat dalam Konvensyen Pelarian 1951, yang turut dikenali sebagai Konvensyen Geneva, sebuah perjanjian Pertubuhan Bangsa-Bangsa Bersatu (PBB) yang menentukan siapakah pelarian dan menetapkan hak-hak individu yang diberi suaka dan tanggungjawab negara-negara yang menerima mereka masuk sebagai pelarian.Ia bermaksud tiada undang-undang domestik atau dasar-dasar yang diguna pakai dalam mengenal pasti, pendaftaran dan perlindungan pelarian yang tidak memiliki kewarganegaraan.Kasim membetulkan mesin vakum yang rosak untuk dijual semula secara dalam talian.Anak-anak pelarian tidak boleh bersekolah di sekolah kerajaan atau institusi pengajian tinggi kerana tidak mempunyai identiti rasmi seperti yang disediakan oleh MyKad Malaysia.Mereka yang bersekolah pula secara umumnya didaftarkan di pusat-pusat swasta untuk golongan pelarian yang kebanyakannya ditubuhkan oleh masyarakat Rohingya bagi menyediakan sekurang-kurangnya pendidikan asas kepada anak-anak.Namun sekolah-sekolah ini sering kekurangan dana jangka panjang dan hanya bergantung kepada sumbangan orang ramai.Kasim dapat bersekolah di tempat sedemikian di Klang.Di sana dia diajar mata pelajaran asas seperti Bahasa Inggeris, matematik dan sains.Setelah berusia 11 tahun, dia belajar di sekolah agama berhampiran rumahnya.Ketika ditanya mengenai cita-citanya sewaktu kecil, dia tersenyum dan berkata mahu menjadi seorang jurutera.“Jika diberi peluang, saya ingin lanjutkan pelajaran ke peringkat lebih tinggi dan belajar sungguh-sungguh,” katanya.“Saya suka matematik dan bercita-cita menjadi jurutera.”Malangnya, kad UNHCR miliknya tidak memberikan sebarang perlindungan undang-undang kepadanya di negara ini, dan benar-benar tahu jurang besar antara dia dan impiannya itu.Dalam keadaannya sekarang ini, sukar untuk Kasim mencari pekerjaan atau mendapatkan lesen memandu.Walaupun begitu, lelaki Rohingya itu tetap ceria dan positif tentang masa depan.Impiannya untuk menjadi seorang jurutera mungkin terpaksa disimpan, namun satu-satunya harapan Kasim adalah anak-anaknya yang dia harap dapat menjalani kehidupan yang lebih baik daripadanya.


Tiada kluster mahkamah dalam Kabinet baru, syarat sokong Ismail, kata Muhyiddin

Perikatan Nasional (PN) hari ini mengumumkan persetujuan sebulat suara mencalonkan bekas timbalan perdana menteri Ismail Sabri sebagai calon perdana menteri kerajaan Perikatan Nasional yang baru dengan syarat lantikan Kabinet baru bukan terdiri daripada mereka yang dikaitkan dengan jenayah.Dalam sebuah kenyataan, pengerusinya, Muhyiddin Yassin meletakkan syarat mereka yang “bakal dilantik adalah terdiri daripada yang berintegriti, beramanah dan bebas daripada sebarang pertuduhan jenayah.”Bekas perdana menteri yang sebelum ini berkata terpaksa meletakkan jawatan kerana perancangan sekumpulan kleptokrat untuk melepaskan diri daripada pertuduhan rasuah berkata, semua ahli Parlimen PN yang terdiri dari 31 ahli Parlimen Bersatu, 18 dari PAS dan satu dari Star menyatakan sokongan mereka kepada Ismail.“Empat ahli Dewan Rakyat bebas pro-PN juga berbuat demikian.”Ismail adalah antara pemimpin Umno dan ahli Kabinet yang menolak untuk menyertai ketua partinya, Ahmad Zahid Hamidi dan bekas perdana menteri Najib Razak dalam kempen menumbangkan pentadbiran Muhyiddin dengan menarik sokongan terhadap beliau.Najib dan Zahid adalah sebahagian daripada sekumpulan ahli Parlimen yang digelar kluster mahkamah.Mereka adalah pemimpin Umno yang menganggotai pentadbiran kerajaan Barisan Nasional sebelum tumbang pada 2018.Julai tahun lalu, Najib didapati bersalah atas tujuh pertuduhan pecah amanah, menyalahgunakan kedudukan dan pengubahan wang haram oleh Mahkamah Tinggi Kuala Lumpur kerana menyeleweng RM42 juta dana SRC International Sdn Bhd.Dalam pada itu, Zahid berdepan lebih dari 80 pertuduhan pengubahan wang, pecah amanah dan rasuah.Terdahulu, MalaysiaNow melaporkan secara terperinci bagaimana Zahid mendekati Muhyiddin dengan harapan pertuduhan terhadapnya dapat digugurkan.Muhyiddin berkata keputusan untuk menyokong Ismail dibuat bagi menjamin kesinambungan dasar-dasar kerajaan PN yang sedang menumpukan usaha memerangi Covid-19 dan memulihkan negara sehingga tiba masa yang sesuai untuk diadakan pilihan raya umum bagi mengembalikan mandat kepada rakyat.Menurutnya, kerajaan PN di bawah pimpinan Ismail mesti meneruskan amalan menghormati prinsip pengasingan kuasa, melindungi keebasan badan kehakiman dan menjunjung konsep raja berperlembagaan.


Vaksinasi harian lepasi sasaran bulan Julai bagi 3 hari berturut-turut

Program Imunisasi Covid-19 Kebangsaan (PICK) semalam merekodkan bilangan vaksinasi harian tertinggi dengan 221,706 dos suntikan, melepasi sasaran kerajaan untuk Julai dua minggu lebih awal bagi tiga hari berturut-turut.Dalam sebuah ciapan Twitter, PICK berkata seramai 177,876 individu telah menerima dos pertama vaksin semalam sementara 43,830 lagi menerima dos kedua, menjadikan jumlah keseluruhan dos vaksin Covid-19 yang diberikan setakat ini sebanyak 5,330,654.Angka harian pemberian vaksin telah melepasi sasaran bagi bulan Julai sebanyak 200,000, ia pertama kali dicatatkan pada 15 Jun lalu dengan 215,876 dos suntikan berjaya diberikan.Sejak tarikh itu, jumlah vaksinasi melebihi 200,000 telah dicatatkan negara.Menteri Penyelaras PICK Khairy Jamaluddin sebelum ini berkata kerajaan menyasarkan vaksinasi harian sebanyak 200,000 dos suntikan bermula Julai dan 300,000 suntikan sehari bermula Ogos depan.Semalam, 11.7% populasi negara telah menerima sekurang-kurangnya suntikan pertama sementara 1,520,583 orang telah menerima vaksin lengkap.Lima negeri yang mencatat bilangan vaksinasi lengkap tertinggi adalah Selangor (195,315), Sarawak (1,272,644), Johor (149,227), Perak (140,885) dan Kuala Lumpur (137,078).Dalam pada itu, seramai 14,637,437 pendaftaran vaksinasi telah direkodkan setakat 16 Jun.Jumlah tersebut menunjukkan 62.5% populasi negara telah mendaftarkan diri dalam program vaksinasi.


Hajiji, Bung Moktar, Jeffrey, Jahid memasuki Istana Negeri Sabah

Pengerusi Perikatan Nasional (PN) Sabah Hajiji Noor dan Pengerusi Barisan Nasional (BN) Sabah Bung Moktar Radin dilihat memasuki pekarangan Istana Negeri dipercayai untuk bertemu Yang Dipertua Negeri Juhar Mahiruddin petang ini.Bung Moktar tiba dengan menaiki kenderaan berwarna putih pada 2.27 petang manakala Hajiji tiba seminit kemudian dengan kenderaan berwarna hitam.Bagaimanapun, kedua-dua pemimpin yang lengkap berpakaian sut dengan bertali leher dan bersongkok enggan menjawab sebarang pertanyaan dan sekadar mengukir senyuman lebar apabila petugas media mengucapkan tahniah kepada mereka yang disebut-sebut sebagai calon ketua menteri Sabah.Presiden Star Jeffrey Kitingan pula dilihat memasuki kawasan istana pada 3 petang dan sebelum itu, Setiausaha Agung PBS Jahid Jahim tiba di sana pada 2.47 petang.Gabungan Rakyat Sabah (GRS) memperoleh majoriti mudah untuk mengambil alih tampuk pimpinan kerajaan negeri daripada Warisan pada Pilihan Raya Negeri (PRN) Sabah ke-16 semalam.GRS mendapat 38 kerusi, kelebihan satu kerusi daripada majoriti mudah 37 kerusi di Dewan Undangan Negeri yang mempunyai 73 kerusi sekarang.GRS terdiri daripada PN dan BN dengan rakan sekutu PBS.


Sorry.


Kajian AS dapati kesan sampingan vaksin penggalak sama seperti suntikan kedua

Kesan sampingan dos penggalak vaksin Covid-19 adalah ringan atau sederhana dan ia berlaku dengan kekerapan yang sama dengan penerimaan vaksin kedua kata laporan Pusat Kawalan dan Pencegahan Penyakit (CDC) Amerika Syarikat (AS).Dalam laporan yang dikeluarkan CDC semalam, sejumlah 22,191 menerima dos penggalak yang berdaftar dengan sistem pengawasan persekutuan bermula antara 12 Ogos hingga 19 September, iaitu ketika dos berkenaan pertama kali diberikan atas tujuan kecemasan oleh pihak berkuasa AS.Dos ketiga itu juga hanya diberikan kepada mereka yang lemah imuniti tubuh dan bukan kepada populasi yang lebih besar.Data kesan sampingan juga turut melaporkan kesan sampingan tersebut hanya dialami penerima sehingga hari ketujuh selepas menerima dos ketiga.“Kekerapan dan jenis kesan sampingan adalah seperti yang dilihat selepas dos vaksin kedua dan kebanyakannya adalah ringan atau sederhana selain hanya sekejap,” kata Pengarah CDC, Rochelle Walensky dalam taklimat oleh Pasukan Petugas Koronavirus Rumah Putih, semalam.Kesan sampingan yang sering dilaporkan termasuk sakit di tempat suntikan (71% peserta kajian), keletihan (56%), dan sakit kepala (43%).Sebanyak 28% penerima melaporkan tidak dapat melakukan aktiviti harian yang terjadi sehari selepas menerima suntikan.Sekumpulan 21,700 yang menerima vaksin mRNA (Moderna atau Pfizer) untuk ketiga-tiga dos masih dianalisis.Kesan sampingan yang sama berlaku untuk penerima vaksin Pfizer dan Moderna.Bagi penerima vaksin tersebut, suntikan pertama menghasilkan kesan sampingan yang lebih rendah berbanding suntikan kedua dan ketiga.Minggu lalu, agensi kesihatan AS memperluas kebenaran pemberian dos penggalak Pfizer kepada mereka yang berusia lebih dari 65 tahun dan mereka yang berumur 18 hingga 64 dengan komorbiditi dan terdedah kepada virus.Pihak berkuasa memilih suntikan dos ketiga yang dihasilkan Pfizer-BioNTech serta Moderna bulan lalu apabila data mempamerkan bahawa penerima transplan dan mereka yang kekurangan sistem imum tidak memadai dengan dua suntikan sahaja.Pentadbiran Makanan dan Ubatan (FDA) juga meluluskan dos ketiga Pfizer kepada kumpulan yang lebih luas, manakala penerima vaksin Moderna serta Johnson & Johnson juga akan diluluskan FDA tidak lama lagi.Dalam sistem pengawasan itu, kira-kira 1.8 peratus berkata, mereka mendapatkan rawatan perubatan, manakala 13 orang dimasukkan ke hospital.


Calon SPM, STPM 2021 akan divaksinasi bermula Julai, kata Khairy

Calon Sijil Pelajaran Malaysia (SPM) dan Sijil Tinggi Persekolahan Malaysia (STPM) 2021 akan menerima suntikan vaksin Pfizer-BioNTech bermula bulan depan, kata Menteri Penyelaras Program Imunisasi Covid-19 Kebangsaan Khairy Jamaluddin.Beliau berkata proses suntikan berkenaan dijangka dilaksanakan di sekolah yang akan dijadikan pusat pemberian vaksin (PPV).“Kita akan mulakan pemberian vaksin kepada mereka pada Julai sebagai persediaan sebelum mereka kembali ke sekolah kelak,” katanya pada sidang media selepas Mesyuarat Badan Bertindak Program Imunisasi Covid-19 Kebangsaan peringkat Pahang hari ini.Turut hadir Menteri Besar Pahang Wan Rosdy Wan Ismail dan Setiausaha Kerajaan Negeri Pahang Sallehuddin Ishak.Semalam, Menteri Kanan Pendidikan Radzi Jidin dilaporkan berkata cadangan kementerian itu agar murid yang menduduki peperiksaan awam diberi keutamaan untuk divaksinasi telah dipersetujui oleh Jawatankuasa Petugas Khas Imunisasi Covid-19 (CITF).Radzi berkata ini berikutan Bahagian Regulatori Farmasi Negara (NPRA) telah meluluskan penggunaan vaksin Pfizer-BioNTech untuk golongan berusia 12 tahun ke atas.


Pulau Pinang setuju kurangkan skala projek tambak laut sebanyak 49%

Kerajaan Pulau Pinang bersetuju mengurangkan skala projek Tambakan Laut Selatan Pulau Pinang (PSI) sebanyak 49% dengan tidak meneruskan pembinaan 'Pulau B' dan 'Pulau C'.
Ketua Menteri Chow Kon Yeow berkata kerajaan negeri menyahut seruan Perdana Menteri Anwar Ibrahim agar skop PSI diperkecilkan.
“Hanya Silicon Island (Pulau A) seluas 2,300 ekar (930.7) akan dilaksanakan dalam dua fasa dengan keseluruhan membabitkan tempoh 10 hingga 15 tahun bagi kerja-kerja tambakan, manakala Pulau B membabitkan keluasan 1,400 ekar (566.5 hektar) dan Pulau C seluas 800 ekar ( 323.7 hektar) tidak diteruskan.
“Untuk makluman, Laporan Kajian Kesan Kepada Alam Sekeliling (EIA) bagi projek PSI yang diluluskan Jabatan Alam Sekitar (JAS) melalui surat bertarikh 11 April lepas meliputi ketiga-tiga pulau seluas 4,500 ekar (1821.08 hektar),” katanya dalam sidang media di Georgetown hari ini.
Beliau berkata Silicon Island akan kekal sebagai tapak depoh transit aliran ringan (LRT) dengan keluasan 24.4 hektar, manakala komponen taman perindustrian berteknologi tinggi Green Tech Park (GTP) dan pusat komersial Heart of the Island (HOTI) juga akan dikekalkan sebagai pemangkin ekonomi dan produk pelancongan baharu Pulau Pinang.
Chow berkata fasa pertama Silicon Island berkeluasan 526.09 hektar, termasuk tapak depoh LRT, dijangka mengambil masa tujuh hingga 10 tahun untuk disiapkan, dan hampir tidak akan memberi sebarang kesan kepada golongan nelayan yang keluar ke laut, manakala fasa kedua akan merangkumi keluasan 404.6 hektar.
Secara keseluruhan, katanya jangka masa pembangunan Silicon Island termasuk bahagian sisi atas adalah selama 20 tahun.
Menurutnya dengan pengurangan skala projek tersebut, hanya seramai 115 nelayan daripada unit Permatang Tepi Laut yang berhadapan dengan tapak tambakan Silicon Island akan terlibat secara langsung, berbanding 496 orang jika membabitkan pembinaan ketiga-tiga pulau seperti  perancangan awal sebelum ini.
"Dengan perkembangan terbaharu ini, skim Pelan Pengurusan Impak Sosial (SIMP) untuk golongan nelayan terlibat akan dibincangkan secara terperinci dalam Mesyuarat Jawatankuasa Pasukan Petugas Nelayan yang dipengerusikan Timbalan Ketua Menteri I Ahmad Zakiyuddin Abdul Rahman dalam masa terdekat," katanya.
Sementara itu, Chow berkata perubahan kepada projek itu tidak akan mengakibatkan apa-apa kerugian kepada kerajaan negeri mahupun rakan kongsi penyampaian projek, SRS Consortium kerana kedua-dua pihak cuma memeterai perjanjian untuk Pulau A sahaja.
Dari segi kos tambakan dan kemudahan asas Silicon Island, Pengarah Projek SRS Consortium Szeto Wai Loong berkata ia dijangka mencecah RM8.5 bilion.
“Model yang kami gunakan ialah kami bangunkan tapak tanah untuk dilelong kepada pembida tertinggi, kemudian pembida yang berjaya akan membangunkan tanah mereka,” katanya.
Sementara itu, Chow berkata kerajaan negeri dan SRS Consortium tidak akan terlibat dalam pembangunan tapak tanah, sebaliknya cuma mengawal dari segi pembangunan mengikut zon.
Pada 6 Mei lepas, Anwar mengumumkan bahawa kerajaan Persekutuan akan menyalurkan dana tambahan bagi membantu kerajaan Pulau Pinang menyegerakan projek pembinaan LRT George Town-Bayan Lepas.
“Difahamkan bahawa mesyuarat untuk membincangkan Projek LRT ini sudah dipanggil membabitkan Kementerian Kewangan dan Kementerian Pengangkutan. Kerajaan negeri berharap kita akan turut terlibat dalam perbincangan teknikal ini,” katanya.


Umat Islam perlu patuh fatwa berhubung tabiat merokok

Persatuan Pengguna Pulau Pinang (CAP) menggesa umat Islam di Malaysia mematuhi peraturan dalam Islam atau fatwa, yang dikeluarkan lebih 20 tahun lalu yang melarang menghisap rokok, selaras dengan ajaran Islam yang menggalakkan umat Islam untuk tidak memudaratkan diri sendiri dan orang lain.
Fatwa melarang menghisap tembakau mula dikeluarkan pada 23 Mac 1995 apabila Jawatankuasa Fatwa Majlis Kebangsaan bagi hal ehwal Islam Malaysia membincangkan isu berkaitan merokok dari sudut pandangan Islam dan memutuskan bahawa merokok adalah dilarang dalam Islam kerana ia membahayakan. Ini diikuti pada 2015 apabila Majlis Fatwa Kebangsaan mengeluarkan fatwa yang mengisytiharkan rokok elektronik (e-rokok) sebagai haram.
Walaupun terdapat Fatwa mengenai merokok, ramai umat Islam mengambil ringan mengenainya. Apa yang lebih membimbangkan lagi ialah pelajar sekolah turut terpengaruh dengan tabiat ini.
Al-Quran tidak secara khusus melarang atau mengecam merokok, tetapi memberikan panduan mengenai tingkah laku:
“... dan janganlah kamu jatuhkan (diri sendiri) ke dalam kebinasaan dengan tangan sendiri...” (Al Baqarah 2:195)
“... makan dan minumlah, tetapi jangan berlebihan.” (Al A’raf 7:31)
“Dan janganlah kamu membunuh dirimu. Sungguh, Allah Maha Penyayang kepadamu.” (An-Nisa 4:29)
Tidak diragui lagi bahawa merokok itu membunuh seperti mana yang didedahkan oleh Menteri Kesihatan Khairy Jamaluddin Abu Bakar bahawa Malaysia merekodkan 400 kematian seminggu akibat merokok, seperti kanser, strok atau penyakit jantung.
Adalah dianggarkan bahawa terdapat tujuh juta perokok di Malaysia yang di samping mempunyai risiko tinggi mendapat penyakit yang membunuh ini, mungkin menderita daripada gejala seperti kesukaran bernafas atau sakit dada.
Semua bentuk tembakau berbahaya, dan tiada paras selamat pendedahan kepada tembakau. Menghisap rokok merupakan bentuk penggunaan tembakau paling biasa di seluruh dunia. Produk tembakau lain termasuklah tembakau paip air, pelbagai produk tembakau tanpa asap, cerut, rokok, tembakau gulung sendiri, tembakau paip, bidi dan kretek.
E-rokok atau rokok elektronik adalah peranti yang kelihatan sama dengan rokok tradisional. Ia pada umumnya terdiri daripada satu unit yang digunakan sehingga habis dan kemudiannya dibuang. “E-rokok”, “pen vape”, “juul”, dan sebagainya, semuanya dirujuk pada kelas produk yang sama, dengan e-rokok adalah produk itu sendiri dan “menghisap vape” adalah merujuk kepada penggunaan produk.
Menurut perangkaan yang boleh didapati, bilangan rakyat Malaysia yang menggunakan sistem penyampaian nikotin elektronik (ENDS) termasuk e-rokok dan vape meningkat dua kali ganda kepada 1.2 juta pada 2019 daripada 600,000 pada 2016.
Kemunculan ENDS datangnya daripada industri tembakau yang mencari produk “kurang bahaya” kerana peningkatan tekanan ke atas merokok yang semakin meningkat daripada kesedaran kesihatan awam. ENDS hanya didapati secara komersial di Malaysia pada 2015.
E-cecair yang digunakan oleh ENDS sering mengandungi nikotin, bahan kimia yang amat toksik dan menagihkan, sebagai bahan ramuannya. Nikotina yang digunakan dalam ENDS boleh terdapat dalam bentuk nikotina asas bebas, garam nikotin, atau campuran daripadanya.
Pusat Racun Negara (PRN) Universiti Sains Malaysia (USM) melaporkan bahawa ia menerima hampir 30 kes keracunan berkaitan menghisap vape antara 2015 dan 2020. Terdapat enam kes dilaporkan pada 2019 dan bilangan kes meningkat dua kali ganda pada 2020 kepada 13 kes. Kebanyakan kes melibatkan kanak-kanak berusia antara satu dan empat tahun, paling muda ialah 4 bulan. Pengambilan e-cecair boleh membunuh dan perisanya amat memikat kepada kanak-kanak.
Oleh sebab itu, amat mengejutkan apabila pengedar vape membantah Rang Undang-undang Kawalan Produk Tembakau dan Merokok 2022 walaupun Islam dengan jelas melarang menghisap produk tembakau.
Menurut Pertubuhan Kesihatan Sedunia (WHO) tembakau membunuh lebih daripada 8 juta orang setiap tahun. Lebih dari tujuh juta kematian adalah akibat penggunaan tembakau secara langsung sementara sekitar 1.2 juta akibat daripada bukan perokok yang terdedah kepada asap rokok kedua iaitu perokok pasif.
WHO berkata pengguna tembakau yang mati awal menyebabkan keluarga mereka kehilangan pendapatan, meningkatkan kos penjagaan kesihatan dan menghalang pembangunan ekonomi.
Banyak kajian yang dilakukan ke atas kesan merokok menunjukkan kaitan antara penyakit kardiovaskular dan pernafasan, termasuklah penyakit jantung koronari, dan kanser paru-paru.
Memandangkan merokok membawa lebih banyak bahaya daripada kebaikan, CAP menggesa pihak berkuasa agama untuk:
· Mengambil langkah untuk membendung merokok terutama sekali dalam kalangan umat Islam.
· Mewujudkan kesedaran mengenai merokok dan bahaya yang dibawanya.
· Mengingatkan umat Islam mengenai fatwa yang melarang merokok, para pendakwah perlu memberikan keutamaan kepada isu ini.
Isu ini perlu diketengahkan ke peringkat antarabangsa, terutama sekali dalam kalangan negara Islam. Perbincangan mengenai perkara ini perlu dibawa kepada perhatian Pertubuhan Kerjasama Islam (OIC), yang terdiri daripada hampir 60 negara Islam, di mana konsensus mengenai larangan merokok perlu dibuat demi untuk kebaikan umat Islam di seluruh dunia.
Sementara itu, CAP menggesa semua kementerian, agensi dan jabatan di Malaysia bersatu menentang  tabiat merokok dan tidak bekerja menentang satu sama lain dengan cara yang tidak produktif. Sehubungan itu, kami menggesa kerajaan untuk:
· Meneruskan penguatkuasaan yang lebih tegas terhadap larangan merokok di tempat awam, dan untuk terus mengeluarkan denda seperti mana yang ditetapkan di bawah undang-undang. Denda ini adalah selaras dengan falsafah preskripsi denda kita bagi pelbagai tindakan yang membahayakan orang ramai dan kesihatan kita seperti melanggar had kelajuan dan tidak memakai topi keledar.
· Menyatukan semua kementerian, jabatan dan agensi bagi menentang tembakau. Kita mestilah mencapai sasaran WHO bagi prevalen merokok 15% menjelang 2025 dan memenuhi komitmen kita terhadap Konvensyen Rangka Kerja Kawalan Tembakau (FCTC) WHO, yang diratifikasikan pada 2005.
· Hapuskan ekonomi dan politik daripada keputusan yang melibatkan tembakau, dan memberikan tumpuan hanya kepada unsur kesihatan, kesihatan awam, saintifik, keagamaan dan keadilan.
Merokok membunuh dan kita mestilah menghentikannya untuk mencapai wawasan Sihat Bersama 2030. Kami mahukan rakyat Malaysia hidup lama, sihat dan makmur.
Oleh sebab itu, kami berdiri teguh menentang kesengsaraan oleh tembakau dan menggesa kerajaan melindungi rakyat dan memimpin dunia dalam usaha kami untuk menghentikan merokok.
Kami menggesa agar ahli Parlimen kita supaya menyokong Rang Undang-undang Kawalan Produk Tembakau dan Merokok 2022 di Parlimen dan tidak tunduk kepada tekanan daripada pelobi tembakau dan vape.
Mohideen Abdul Kader adalah presiden Persatuan Pengguna Pulau Pinang.
* Tulisan ini adalah pandangan peribadi penulis yang tidak semestinya mencerminkan pandangan MalaysiaNow


Negara Eropah catat peningkatan ketara Covid-19, kes AS melepasi 9.5 juta

Kes jangkitan harian Covid-19 di Paris meningkat ke tahap paling tinggi iaitu 58,046 dalam tempoh 24 jam terakhir, kata Ketua Pengarah Kesihatan Negara Jerome Salomon pada Khamis.Jumlah sebelumnya – 52,518 – dilaporkan pada 2 November, lapor agensi berita Xinhua.Perancis mencatatkan lebih daripada 1.6 juta kes sejak pandemik itu bermula, jumlah tertinggi di Eropah, kata Salomon kepada wartawan.Di Greece, 2,917 kes Covid-19 direkodkan dalam jangka masa 24 jam, rekod satu hari baru, kata Pertubuhan Kesihatan Awam Nasional.Negara itu juga melaporkan 29 kematian lagi dalam tempoh tersebut, menjadikan jumlah kematian kepada 702 orang, dengan rata-rata korban berusia 79 tahun, menurut pertubuhan kesihatan itu.Sementara itu, jumlah jangkitan baru di Jerman meningkat sebanyak 19,990 dalam satu hari kepada 597,583, kata agensi kerajaan persekutuan untuk kawalan dan pencegahan penyakit (Robert Koch Institute, RKI).Jumlah kematian yang berkaitan Covid-19 di Jerman meningkat 118 orang dalam 24 jam terakhir kepada 10,930 orang, menurut RKI.Amerika Syarikat pula sudah melepasi 9.5 juta kes, menurut Pusat Sains dan Kejuruteraan Sistem (CSSE) di Johns Hopkins University.Jumlah kes Covid-19 AS meningkat kepada 9,516,790, dengan jumlah kematian nasional mencapai 234,011, pada 12:25 waktu tempatan (1625 GMT), menurut CSSE.Kementerian Kesihatan Cyprus dalam satu kenyataan mengumumkan 233 orang positif Covid-19.Hasil daripada 756 ujian diumumkan ketika kawalan pergerakan baru yang lebih ketat dilancarkan dalam usaha membendung gelombang kedua jangkitan ini. Setakat ini, negara ini mempunyai 5,333 kes.Jumlah kes Covid-19 AS meningkat kepada 9,516,790, dengan jumlah kematian nasional mencapai 234,011, pada 12:25 waktu tempatan (1625 GMT), menurut CSSE.Di Iran, jumlah kes Covid-19 meningkat kepada 654,936 setelah 8,772 jangkitan baru dicatatkan. Sementara itu, jumlah jangkitan di Iraq menghampiri 490,000 apabila 3,701 kes baru direkodkan.Covid-19 setakat ini meragut 36,985 nyawa di Iran, negara paling terjejas di Timur Tengah, dengan 406 kematian baharu dicatat, kata Sima Sadat Lari, jurucakap Kementerian Kesihatan dan Pendidikan Perubatan Iran.


PM zahir ucapan tahniah ulang tahun keputeraan Agong

Perdana Menteri Muhyiddin Yassin merafak sembah dan menzahirkan ucapan tahniah sempena Ulang Tahun Hari Keputeraan Yang di-Pertuan Agong Sultan Abdullah yang ke-62 hari ini.Muhyiddin menzahirkan ucapan itu menerusi satu poster dalam hantaran di laman sosial Facebook dan Twitternya dengan kapsyen Daulat Tuanku.Menerusi poster itu, Muhyiddin merafak sembah dan setinggi-tinggi ucapan tahniah ke atas Sultan Abdullah, Sultan dan Raja Pemerintah bagi negeri Pahang Darul Makmur serta segala jajahan takluknya.“Semoga Allah memberkati pemerintahan berjiwa rakyat ke bawah Duli Yang Maha Mulia Tuanku,” katanya dalam poster itu.


Putrajaya panggil pesuruhjaya tinggi India berhubung kenyataan hina Nabi Muhammad

Malaysia mengutuk sekeras-kerasnya kenyataan menghina Nabi Muhammad SAW oleh dua ahli politik India.Menurut kenyataan Kementerian Luar (Wisma Putra) pada Selasa, kementerian telah memanggil pesuruhjaya tinggi India ke Malaysia semalam dan menyampaikan penyangkalan sepenuhnya terhadap kenyataan itu.“Malaysia mengalu-alukan keputusan parti pemerintah India untuk menggantung ahli parti terbabit berikutan kenyataan provokasi mereka yang telah menimbulkan kemarahan dalam kalangan umat Islam,” menurut kenyataan itu.Malaysia turut menyeru India untuk bekerjasama dalam menamatkan Islamofobia dan menghentikan sebarang tindakan provokasi demi keamanan dan kestabilan sejagat.Malaysia adalah antara negara terkini yang bersama mengutuk tindakan dua pegawai parti Bharatiya Janata (BJP) yang mengeluarkan komen berbaur penghinaan yang mencetuskan kemarahan banyak negara Islam.Kementerian Luar Emiriah Arab Bersatu (UAE) dalam satu kenyataan “mengecam dan membantah komen yang disifatkan menghina Nabi Muhammad SAW.”Oman, Indonesia, Jordan, Iraq, Maldives, Bahrain dan Turkiye adalah antara negara yang turut mengecam kenyataan itu.“Indonesia mengutuk sekeras-kerasnya kenyataan menghina Nabi Muhammad SAW oleh dua ahli politik India. Bantahan itu telah dimaklumkan kepada duta India di Jakarta,” menurut Kementerian Hal Ehwal Luar Indonesia.BJP telah menggantung dua pemimpin parti itu yang didakwa mengeluarkan komen berbaur hasutan.Qatar pula telah meminta kerajaan India mengemukakan permohonan maaf.Jawatankuasa Wakaf dan Parlimen Iraq dalam satu kenyataan menyatakan komen berbaur anti-Islam “boleh memberikan kesan serius dan jika tidak dibendung ia boleh membawa kepada akibat buruk, serta mencetuskan sengketa dan ketegangan”.Kuwait, Qatar, Iran, Arab Saudi dan Pakistan adalah antara negara terawal membuat bantahan secara rasmi terhadap provokasi itu.Sementara itu, Universiti Islam tertua, Al-Azhar menyatakan, komen menghina yang dtuturkan menyerlahkan kejahilan mengenai Islam, sejarah dan kehidupan Nabi Muhammad SAW dan para rasulnya.Pertubuhan Kerjasama Islam (OIC) pula menyifatkan tindakan pemimpin BJP itu sebagai sebahagian daripada Islamofobia.Di Turkiye, jurucakap Parti Keadilan dan Pembangunan (AK Party) Ömer Çelik menyifatkan kenyataan itu sebagai penghinaan kepada semua umat Islam.


Akta ganti Akta Penagih Dadah 1983 dalam proses akhir, kata menteri

Kerajaan dalam proses akhir memperkenalkan akta baru yang menerapkan kaedah rawatan bagi menggantikan aspek hukuman bagi kesalahan berkait pesalah dadah, kata Saifuddin Nasution Ismail.
Menteri dalam negeri itu berkata, rangka pembuatan akta baru itu sudah siap dan kini dalam proses akhir yang melibatkan penilaian beberapa pihak termasuk Pejabat Peguam Negara.
Katanya, jika semua proses itu berjalan mengikut jadual yang ditetapkan, kementeriannya berharap akta baru yang dikenali sebagai Akta Penyalahgunaan Dadah dan Bahan (Pencegahan Rawatan dan Pemulihan) bakal menggantikan Akta Penagih Dadah (Rawatan dan Pemulihan) tahun 1983.
Katanya lagi, akta baru itu juga akan meningkatkan akses pesalah dadah untuk mendapatkan rawatan dan pemulihan merangkumi aspek perundangan yang lebih komprehensif.
"Tapi, sifat yang paling penting dan ciri yang paling penting adalah aspek pemulihan berbanding dengan hukuman," katanya ketika menggulung perbahasan Titah Diraja di Dewan Rakyat, hari ini.
Terdahulu, bekas menteri dalam negeri Hamzah Zainuddin berkata kementerian itu sedia menggantikan Akta Penagih Dadah (Rawatan dan Pemulihan) 1983 yang dianggap agak lama serta perlu disesuaikan situasi semasa.
Cadangan penggantian akta sedia ada itu pernah dibangkitkan di Parlimen pada 2020 dalam usaha mengurangkan kadar kesesakan teruk banduan kesalahan dadah dalam penjara.
Sebaliknya, tahanan kes penagihan dihantar terus ke pusat pemulihan Agensi Anti Dadah Kebangsaan (AADK) bagi tujuan rawatan lebih berkesan berbanding kaedah berbentuk hukuman diamalkan selama ini.


37 mangsa tanah runtuh di Genting Highlands berjaya diselamatkan

Seramai 37 individu berjaya diselamatkan selepas dipercayai terperangkap di tapak perkhemahan berhampiran sebuah ladang organik di Father’s Organic Farm, Gohtong Jaya, Genting Highlands, Pahang, ekoran tanah runtuh awal pagi ini.
Pengarah Jabatan Bomba dan Penyelamat Selangor Norazam Khamis berkata bomba menerima panggilan kecemasan pada 2.24 pagi ini dan tiba di lokasi kejadian kira-kira 3 pagi.
Susulan itu, sepasukan anggota dari Balai Bomba dan Penyelamat (BBP), Kuala Kubu Bharu, BBP Rawang, BBP Genting Highlands, BBP Sentosa, BBP Ampang, BBP Pandan, BBP Kota Anggerik, BBP Kajang, BBP Andalas dikerahkan ke lokasi.
Beliau berkata tanah runtuh berketinggian 30 meter berhampiran ladang organik itu telah menghempap tapak perkhemahan yang berdekatan dengan jalan.
“Maklumat awal pihak polis terdapat 100 orang yang berada di tapak perkhemahan itu yang berkemungkinan menjadi mangsa runtuhan.
"Ketika ini misi mencari dan menyelamat mangsa sedang giat dilaksanakan bersama pasukan STORM,” katanya ketika dihubungi Bernama hari ini.


Sepatutnya parti memperjuangkan kemerdekaan Sarawak tidak wujud

Dalam Pilihan Raya Negeri (PRN) Sarawak, parti utama yang memperjuangkan kemerdekaan Sarawak daripada Malaysia ialah Parti Bumi Kenyalang (PBK).Parti yang meletakkan 73 calon itu mempunyai matlamat untuk menubuhkan kerajaan negeri.Namun parti-parti lain, iaitu Parti Aspirasi Rakyat Sarawak dan Parti Bansa Dayak Sarawak Baru (PBDS Baru) turut bercakap mengenai kemerdekaan Sarawak.Sementara parti pembangkang utama, Parti Sarawak Bersatu (PSB) turut menggunakan slogan “Sarawak for the Sarawakians” (Sarawak untuk orang Sarawak).Umumnya semua parti yang bertanding, dari Gabungan Parti Sarawak (GPS) ke parti-parti Pakatan Harapan (PH), iaitu DAP, PKR dan Amanah mendokong pelaksanaan Perjanjian Malaysia 1963 (MA63).Adakah perjuangan untuk kemerdekaan itu merupakan gimik untuk memancing undi dalam kempen PRN atau sememangnya mereka serius?Pendirian itu boleh dijadikan bahan kempen kerana terdapat kalangan rakyat Sarawak tertarik dengan cadangan itu.Pun begitu, melihat gayanya mereka serius dengan perkara itu.Malah ada calon PBK menggariskan langkah-langkah yang perlu diambil untuk kemerdekaan melalui proses demokrasi.Adanya PBK dan parti-parti yang memperjuangkan kemerdekaan Sarawak menunjukkan terdapat kerapuhan dalam Bangsa Malaysia.Maknanya proses pembinaan bangsa sejak penubuhan negara 58 tahun tidak berjaya sepenuhnya.Umumnya sama ada perjuangan pelaksanaan MA63, slogan “Sarawak for Sarawakians” dan kemerdekaan Sarawak adalah berakar pada rasa tidak puas hati sebahagian rakyat negeri itu terhadap Semenanjung Malaysia yang mereka tetap merujukkannya sebagai Malaya.Ia pula berkaitan dengan penentangan mereka terhadap kerajaan Barisan Nasional (BN), di peringkat persekutuan dan negeri.Di peringkat negeri, sasarannya adalah Parti Pesaka Bumiputera Bersatu (PBB) dan sekutunya dalam GPS iaitu Parti Rakyat Sarawak Bersatu (SUPP), Parti Rakyat Sarawak (PRS) dan Parti Progresif Demokratik (PDP).GPS yang asalnya BN Sarawak mempunyai kedudukan kuat dan dijangka menang mudah dalam PRN ini.Tetapi buat pertama kali dalam sejarah, parti penyandang ini berdepan dengan tentangan dari banyak calon dan parti yang dapat menyebarkan maklumatnya melalui media maya.Pun begitu, mesej mereka tentulah tidak sampai ke banyak tempat di Sarawak.Sebaliknya jentera GPS lebih kuat dan mapan untuk menangkis cabaran pembangkang.PBK ditubuhkan pada tahun 2013 di Bintulu dengan kelemahan organisasi dan kekurangan jentera.Sementara sebahagian pemimpin dan calonnya pula tidak berpengalaman, iaitu jika dibandingkan dengan PSB, DAP dan PKR.Tetapi ia menarik minat orang muda kerana mesej kemerdekaannya.Adalah lebih mudah untuk menyalahkan semua masalah negeri kepada pihak luar, di sini “luar” bermaksud “Malaya”.Dengan memainkan sentimen anti-Malaya, yang boleh muncul dalam bentuk kebencian dan “xenofobia” wilayah, maka segala masalah politik dan pembangunan tidak dilihat secara wajar.Sedangkan cabaran yang dihadapi oleh Sarawak dalam bidang politik, ekonomi dan sosial, malah geopolitik adalah kompleks.Ini tidak bererti bahawa kerajaan persekutuan melayan Sarawak dengan baik selama ini.Ia juga tidak bererti BN Sarawak dan PBB mentadbir negeri itu dengan cemerlang.Terdapat banyak isu termasuk soal MA63 yang perlu diselesaikan.DAP dan kemudiannya PKR sejak dari awal lagi bercakap mengenai isu-isu berkaitan dengan perkara ini.Sejak PRN lalu, BN Sarawak, dan kemudiannya GPS turut berusaha supaya Kuching memperoleh layanan baik dari Putrajaya.Tetapi GPS dan PH teguh mempertahankan integriti wilayah nasional Malaysia dan menolak sebarang cakap-cakap kemerdekaan negeri itu.Adanya media maya menjadikan suara kemerdekaan Sarawak itu dirasakan.Tetapi pada waktu yang sama, suasana lebih terbuka sekarang menyebabkan perjuangan mereka bebas disuarakan dan diartikulasikan.Soal memisahkan Sarawak daripada Malaysia bukan saja sensitif tetapi ia juga boleh dianggap sebagai penderhakaan kepada integriti negara.Kalau dahulu, sebarang suara atau aktiviti yang menjurus ke arah itu pasti ditangani dengan tegas oleh pihak berkuasa.Maka sebarang parti politik yang memperjuangkan kemerdekaan Sarawak seperti PBK tidak akan diluluskan oleh Pendaftar Pertubuhan (RoS).Penubuhan parti seumpama itu tentu dilihat bercanggah dengan semangat Perlembagaan yang mendokong integriti dan integrasi nasional.Pada masa adanya Akta Keselamatan Dalam Negeri (ISA) dahulu, mereka mungkin boleh dikenakan tindakan.Di dunia, dapat dilihat bahawa sebarang usaha pemisahan dan kemerdekaan wilayah akan ditentang oleh kerajaan pusat mereka.Ia berlaku sama ada di Iindonesia, Thailand, Filipina, Myanmar, India, China, Rusia atau Turki.Malah di negara Barat yang demokratik termasuk Britain, Sepanyol dan Kanada akan berusaha sungguh-sungguh untuk menghalang pemisahan.Walaupun Czech dan Slovakia berpisah dengan baik tetapi pemisahan Kosovo daripada Serbia berlaku dengan peperangan.Suasana keterbukaan yang membolehkan gerakan kemerdekaan Sarawak mula berlaku selepas tahun 2008 apabila didapati kerajaan BN di pusat berada dalam keadaan lemah dengan kehilangan majoriti dua pertiga.Ia bertambah longgar apabila Kuching memperoleh lebih banyak autonomi ekoran kekalahan BN dalam pilihan raya tahun 2018.Pada masa itu, BN Sarawak keluar dan menubuhkan GPS yang kini mempunyai banyak kebebasan berbanding dahulu, walaupun ia turut menyertai kerajaan BN.Sungguhpun BN menyokong GPS dalam PRN ini, parti-parti nasional yang bertanding turut mengikat Sarawak dengan Malaysia ialah komponen PH iaitu DAP, PKR dan Amanah.Namun, sebagai demokrasi pelbagai parti, PBK dan parti kemerdekaan yang lain wajar bebas bergerak.Seperti mana Parti Nasional Scotland (SNP) di United Kingdom yang memperjuangkan kemerdekaan wilayahnya bebas bergerak.Di kalangan parti PH itu, DAP adalah parti paling awal merentas semua wilayah nasional.Ia bukan saja berada di Semenanjung Malaysia tetapi juga Sarawak dan Sabah.Iaitu sebelum Umno dibawa masuk ke Sabah. Dari awal lagi DAP memperjuangkan konsep “Bangsa Malaysia”.DAP ditubuhkan selepas Singapura dikeluarkan daripada Malaysia.Ia ditubuhkan oleh bekas ahli Parti Tindakan Rakyat (PAP), sebuah parti Singapura yang bersama Perikatan, Perikatan Sarawak dan Perikatan Sabah menjadi parti pengasas serta perjuang penubuhan Malaysia.Apa yang disebut sebagai Bangsa Malaysia itu dikira wujud dengan penubuhan Malaysia pada tahun 1963 yang pada awalnya turut disertai oleh Singapura.Dengan bahasa Melayu diisytiharkan sebagai Bahasa Malaysia, identiti bangsa adalah merangkumi semua kaum di Semenanjung, Sarawak dan Sabah.Asas kepada Bangsa Malaysia ini pula seperti yang digagaskan oleh Tunku Abdul Rahman ialah konsep Bumiputera yang diwujudkan bagi merangkumi orang Melayu dan kaum peribumi Sarawak dan Sabah.Di sinilah peranan besar parti PBB yang asalnya merupakan gabungan Parti Bumiputera Sarawak dan Parti Pesaka Anak Sarawak.Kerajaan persekutuan pernah menekankan dua gagasan bagi mengukuhkan identiti Bangsa Malaysia ini, iaitu perpaduan kaum yang lebih ditujukan kepada muhibah Melayu, Cina dan India di Semenanjung dan integrasi nasional, iaitu merapatkan hubungan Sarawak, Sabah dengan Semenanjung.Tetapi di Semenanjung, banyak orang Melayu tidak suka dengan konsep Bangsa Malaysia.Mereka berasakan konsep itu mengancam kedudukan orang Melayu.Selain itu, mereka juga tidak suka istilah Bahasa Malaysia dan mahu ia dipanggil Bahasa Melayu saja seperti yang termaktub dalam Perlembagaan.Mereka mahu kekalkan identiti Melayu dan bukannya Malaysia.Melayu pula dikaitkan dengan Islam dan sukar menerima Bumiputera bukan Islam.Akibatnya pembinaan Bangsa Malaysia tidak dapat dilakukan dengan jitu.Jika kesedaran Bangsa Malaysia ini kuat, maka tidak timbullah sentimen kemerdekaan Sarawak.Malah tidak muncul parti seperti PBK.Maka perhatian PRN akan lebih berfokus pada pembangunan, integriti dan alam sekitar, serta tidak terpaling pada soal kemerdekaan.Ini kerana isu-isu berhubung negeri dan wilayah cukup banyak.